title: Tudhaliya IV

text: Tudhaliya IV oli muinaisten heettiläisten kuningas noin 1237–1209 eaa. Hän loi uuden oikeus- ja jumalanpalvelusjärjestyksen. Lännessä taisteltiin ehkä keskellä Aigeian meren Turkin länsirannikkoa sijaitsevaa Assuwaa vastaan. Sanasta Assuwa polveutunee sana Aasia. Traakiasta tuli heettiläisiä uhkaavia merikansoja. Tudhalija IV eteni ainoana heettiläiskuninkaana koskaan Joonian rannikolle asti. Assyrian kanssa vallinneet ystävälliset välit muuttuivat, kun assyrilaiset tekivät Tukulti-Ninurta I:n aikana suuren ryöstöretken Eufratin länsipuolelle karkottaen alueelta 30000 heettiläistä. Tudhalija kielsi Amurrua käymästä kauppaa Assyrian kanssa, muttei aloittanut sotaa. Tudhalija IV rakensi suurta kuninkaanlinnaa. Assyria ei vielä vallannut koko Syyriaa. Tudhalija IV pystyi vähäksi aikaa valtaamaan Kyproksen.


title: Tudhaliya IV

text: Tudhaliyan sisar Maathorneferura avioitui Egyptin faraon Ramses II:n kanssa.


title: Blue & Lonesome

text: Blue & Lonesome on The Rolling Stonesin 2. joulukuuta 2016 ilmestynyt 23. studioalbumi. Kolmessa päivässä äänitetty levy palautti yhtyeen takaisin sen blues-juurille. Levystä tavoiteltiin spontaania, ja musiikki taltioitiin livenä ilman päällekkäisäänityksiä.


title: Blue & Lonesome

text: Yhtyeen jäsenten vanha ystävä Eric Clapton soittaa kitaraa kahdessa kappaleessa. Hän sattui olemaan levyn äänitysten aikaan läheisessä studiossa nauhoittamassa omaa albumiaan.


title: Erstfeld

text: Erstfeld on kunta Keski-Sveitsissä, Urin kantonissa. Vuoden 2015 lopussa kunnassa oli 3 774 vakinaista asukasta.


title: Erstfeld

text: Maantieteellisesti kunta sijaitsee Reussjoen laaksossa ja laakson jyrkillä rinteillä. Erstfeldin itäpuolella kohoavat Glarusin Alpit, länsipuolella Urin Alpit.


title: Erstfeld

text: Sveitsin ja Italian väliset valtaväylät kulkevat Erstfeldin kautta ja liikenneväylät hallitsevat vain puolisen kilometriä leveää laaksoa:


title: J. Cole

text: Jermaine Lamarr Cole (s. 28. tammikuuta 1985), tunnetaan paremmin taiteilijanimellään J. Cole, on yhdysvaltalainen hip hop -artisti ja tuottaja. Hän syntyi Saksassa, mutta kasvoi Fayettevillessä Pohjois-Carolinassa. Cole julkaisi ensimmäisen mixtapensa "The Come Upin" vuonna 2007, minkä jälkeen hän julkaisi vielä kaksi mixtapea. Hän solmi levysopimuksen Jay-Z:n yhtiön Roc Nationin kanssa vuonna 2009 ja julkaisi esikoisalbuminsa "" vuonna vuonna 2011. Cole julkaisi uuden albumin nimeltä "K.O.D" 20. huhtikuuta 2018. Cole on kertonut, että albumin nimellä on kolme eri merkitystä: Kill our demons, Kids on drugs ja King overdosed. Cole on perustanut Dreamville -levy-yhtiön.


title: J. Cole

text: Cole on kertonut, että hänen uuden albuminsa nimi tulee olemaan The Fall Off. Hän kertoo työskentelevänsä sen parissa nyt.


title: Hallvard Løfald

text: Hallvard Løfald (s. 30. tammikuuta 1992) on norjalainen maastohiihtäjä. Hän edustaa seuratasolla Rindal IL:ää.


title: Hallvard Løfald

text: Løfald kilpaili maailmancupissa ensimmäisen kerran 11. maaliskuuta 2015 ollen Norjan Drammenissa perinteisen hiihtotavan sprintissä 63:s. Hän sijoittui samalle sijalle myös toisessa maailmancup-kilpailussaan yhdistelmäkilpailussa Norjan Lillehammerissa 5. joulukuuta 2015.


title: Hallvard Løfald

text: Skandinavia Cupissa Løfald on kilpaillut joulukuusta 2012 lähtien. Parhaimmillaan hän on ollut kuudes Lillehammerissa 15 kilometrin vapaan hiihtotavan kisassa 12. joulukuuta 2014.


title: Hallvard Løfald

text: Løfald oli 2013 mukana alle 23-vuotiaiden MM-kilpailuissa Tšekin Liberecissä, jossa hän oli 15 kilometrin vapaan hiihtotavan kisassa 42:s ja yhdistelmäkilpailussa 38:s.


title: Hallvard Løfald

text: Norjan-mestaruuskilpailuissa Løfald on ollut parhaimmillaan 11:s perinteisen hiihtotavan sprintissä Rørosissa tammikuussa 2015.


title: Joachim Aurland

text: Joachim Aurland (s. 28. maaliskuuta 1996) on norjalainen maastohiihtäjä. Hän edustaa seuratasolla Kjellmyra IL:ää.


title: Joachim Aurland

text: Aurland kilpaili Skandinavia Cupissa ensimmäisen kerran 9. joulukuuta 2016 Norjan Lillehammerissa perinteisen hiihtotavan sprintissä ollen 28:s. Seuraavana päivänä hän saavutti ensimmäisen palkintopallisijoituksensa toisessa Skandinavia Cup -kilpailussaan ollen kymmenen kilometrin vapaan hiihtotavan kisassa kolmas.


title: Joachim Aurland

text: Norjan-mestaruuskilpailuissa Aurland on ollut parhaimmillaan 28:s kymmenen kilometrin vapaan hiihtotavan kisassa Mo i Ranassa maaliskuussa 2014.


title: Maserati Levante

text: Maserati Levante on Maseratin vuodesta 2016 lähtien valmistama crossover-tyyppinen henkilöautomalli. Tuotantomalli esiteltiin Geneven autonäyttelyssä keväällä 2016, ja sen ulkomuoto perustuu vuoden 2011 Frankfurtin autonäyttelyssä näytteillä olleeseen Maserati Kubang -konseptiautoon.


title: Maserati Levante

text: Moottoriksi on valittavissa 3,0-litrainen V6-bensiini- (350/430 hv) tai dieselmoottori (275 hv). Voimansiirtona on kahdeksanportainen automaattivaihteisto.


title: Aleksander Kunileid

text: Aleksander Kunileid, ent. Aleksander Saebelmann t. Säbelmann (22. marraskuuta 1845 Audru, Pärnumaa, Viro – 27. heinäkuuta 1875 Poltava, Ukraina) oli virolainen säveltäjä. Hän on virolaisen kuoromusiikin perustajia.


title: Aleksander Kunileid

text: Aleksander Peeter Karl Saebelmann syntyi Audrussa Pärnumaan maakunnassa. Hänen isänsä oli opettaja. Veljensä Friedrich August Saebelmannin tavoin hän osoittautui musikaaliseksi jo hyvin varhain. Hän sai musiikinopetusta ensin isältään, joka opetti häntä soittamaan urkuja ja pianoa. 16-vuotiaana Saebelmann aloitti opinnot Cimzen seminaarissa Valkassa.


title: Aleksander Kunileid

text: Saebelmann valmistui opettajaseminaarista 1865 ja sai viran Paistussa, jossa hän oli kolme vuotta. Hän soitti usein paikallisen kirkon urkuja. Hän ystävystyi Viron kansallisen heräämisen merkkihenkilöiden kanssa, muun muassa Carl Robert Jakobsonin, Johann Voldemar Jannsenin ja jälkimmäisen tyttären Lydia Koidulan kanssa. Hän otti nimen "Kunileid" saksalaiselta vaikuttavan "Saebelmannin" tilalle Jakobsonin tunnuslauseesta "Otsi, kuni leiad" ("Etsi kunnes löydät"). Vuonna 1868 hän sai apulaisopettajan paikan Cimzen seminaarista.


title: Aleksander Kunileid

text: Jakobsonin innostamasta Kunileidista tuli keskeinen henkilö ensimmäisillä Viron laulujuhlilla 1869. Kunileid oli Jannsenin ohella juhlien pääorganisaattori ja kuoroesitysten tuomariston puheenjohtaja.


title: Aleksander Kunileid

text: Tänä aikana Kunileid sävelsi useita kuorolauluja, kuten "Sind surmani", "Mu isamaa on minu arm" ja "Mu isamaa, nad olid matnud", jotka nykyisin kuuluvat Viron kansalliseen kaanoniin. Musiikkihistorioitsija Elmar Arron mukaan Kunileid löysi innoituksen kahden ensimmäisen säveliin Karl Collanin vuonna 1854 julkaiseman kokoelman suomalaisista kansanlauluista "Kreivin sylissä istunut" ja "Paremp’ olla tyttönä". Jakobson liitti Kunileidin teoksia kuuluisaan virolaisten laulujen kokoelmaan "Wanemuine Kandle Healed" (ensimmäinen painos 1869, toinen 1871).


title: Aleksander Kunileid

text: Kunileid muutti 1871 Pietariin veljensä Friedrich Saebelmannin kanssa, joka oli valmistunut samasta seminaarista. He joutuivat alkuun asumaan hyvin vaatimattomissa oloissa. Kunileid oli opettajana virolaisessa koulussa Hatsinassa lähellä Pietaria ja myöhemmin Kolpinan opettajaseminaarissa. Kunileidin terveys heikkeni 1873 nopeasti, ja hän muutti opettajaksi ja urkuriksi Poltavaan sikäläisen paremman ilmaston vuoksi. Hän kuoli siellä kesällä 1875. Hänet haudattiin Poltavan hautausmaalle, joka tasoitettiin toisen maailmansodan jälkeen.


title: Aleksander Kunileid

text: Kunileid on sivuhenkilö Jaan Kross historillisessa romaanissa "Professori Martensin lähtö".


title: Skandinavia Cup 2012–2013

text: Skandinavia Cup 2012–2013 oli maastohiihtokilpailu Skandinavia Cupin kilpailukausi, joka käsitti 13 osakilpailua 14. joulukuuta 2012–24. helmikuuta 2013 välisenä aikana. Kilpailupaikkoina olivat Sjusjøen Norjassa, Östersund Ruotsissa, Madona Latviassa, Jõulumäe Virossa ja Inari Suomessa.


title: Skandinavia Cup 2012–2013

text: Kokonaiskilpailun voitti miehissä Norjan Tomas Northug ja naisissa Norjan Kari Vikhagen Gjeitnes.


title: Hell or High Water

text: Hell or High Water on vuonna 2016 ensi-iltansa saanut yhdysvaltalainen neo-western- ja rikoselokuva, jonka on ohjannut David Mackenzie ja käsikirjoittanut Taylor Sheridan. Elokuva kertoo kahdesta veljeksestä, jotka tekevät pankkiryöstöjä pelastaakseen perheensä maatilan. Sen pääosissa ovat Chris Pine, Ben Foster ja Jeff Bridges.


title: Hell or High Water

text: "Hell or High Water" sai ensi-iltansa Cannesin elokuvajuhlilla 16. toukokuuta 2016. Yhdysvalloissa se sai ensi-iltansa 12. elokuuta 2016. Elokuva sai neljä Oscar-ehdokkuutta vuoden 2017 gaalassa parhaasta elokuvasta, miessivuosasta (Bridges), alkuperäisestä käsikirjoituksesta ja leikkauksesta.


title: Hell or High Water

text: "Hell or High Water" sai erinomaisen vastaanoton kriitikoilta. Rotten Tomatoes -sivustolla 98 % kriitikoista antoi sille myönteisen arvostelun. Tulos perustuu 204 arvosteluun. Metacriticissä se sai 88/100 pistettä perustuen 45 arvosteluun.


title: Albu

text: Albu () oli kunta Viron Järvamaan maakunnassa. Vuoden 2017 kuntauudistuksessa seitsemän Järvamaan kuntaa, Albu, Ambla, Imavere, Järva-Jaani, Kareda, Koeru ja Koigi, yhdistettiin Järvan kunnaksi.


title: Albu

text: Se sijaitsi maakunnan pohjoisosassa Tallinnan kaakkois- ja Paiden pohjoispuolella. Albussa oli arviolta 1 176 asukasta (vuonna 2016) ja sen pinta-ala oli 257,06 neliökilometriä.


title: Albu

text: Albuun kuului 16 kylää: Ageri, Ahula, Albu, Järva-Madise, Kaalepi, Lehtmetsa, Mägede, Mõnuvere, Neitla, Orgmetsa, Peedu, Pullevere, Seidla, Soosalu, Sugalepa ja Vetepere.


title: Albu

text: Vuoden 2011 väestönlaskennan mukaan Albun kunnassa oli 1 140 asukasta, joista 1 098 (96,3 %) oli virolaisia, 24 (2,1 %) venäläisiä ja 18 (1,6 %) muita kansallisuuksia.


title: Khammouan

text: Khammouan () on Laosin maakunta, joka sijaitsee maan keskiosassa. Khammouanin pääkaupunki on Thakhèk. Maakunnan pinta-ala on 16 135 neliökilometriä. Vuoden 2015 väestönlaskennassa siellä oli 392 100 asukasta. Maakunta on jaettu yhdeksään piirikuntaan: Thakhaek, Mahaxay, Nongbok, Hinboun, Nhommalath, Bualapha, Nakai, Xebangfai ja Xaybouathong.


title: Khammouan

text: Khammouanissa on kalkkipitoisia karstivuoria, joissa on monia luolia. Levottomina aikoina etniset vähemmistöryhmät ovat piileksineet vuoristoissa. Vuorialueet ovat niin vaikeakulkuisia, että siellä eläviä eläinlajeja löydettiin vasta 1990-luvulla. Oravan kokoinen jyrsijä "Laonastes aenigmamus" löydettiin vasta 2000-luvulla, ja se saattoi olla viimeinen tieteelle tuntematon nisäkäslaji.


title: Khammouan

text: Maanviljely on tärkeä elinkeino Khammouanissa.


title: Punaisen kuoleman naamio

text: Punaisen kuoleman naamio (engl. The Mask of the Red Death: A Fantasy) on yhdysvaltalaisen kirjailijan Edgar Allan Poen novelli. Novellissa seurataan prinssi Prosperon pyrkimyksiä välttyä vaaralliselta rutolta, joka tunnetaan Punaisena kuolemana.


title: Gannett Company

text: Gannett Company, Inc. on yhdysvaltalainen mediayhtiö, joka toimii erityisesti sanomalehtikustantajana ja digitaalisen uutistoiminnan ja markkinoinnin parissa Yhdysvalloissa ja Britanniassa. Konsernin tunnetuin tuote on sanomalehti "USA Today".


title: Gannett Company

text: Yhtiön osake noteerataan New Yorkin pörssissä (). Gannettin päämaja sijaitsee Tysons Cornerissa, Virginiassa, mutta yhtiön juridinen postiosoite on Virginian McLeanissa. Yhtiö oli aiemmin vahvasti mukana myös radio- ja tv-lähetystoiminnassa, mutta kesäkuussa 2015 aiempi Gannett jaettiin kahdeksi yhtiöksi, jolloin lähetystoiminta erotettiin jäljelle jääneestä Gannettista erilliseksi pörssiyhtiöksi (Tenga Inc., ).


title: Gannett Company

text: Gannett on jakanut liiketoimintansa kolmeen liiketoiminta-alueeseen: julkaisutoiminta (Publishing), ReachLocal, sekä yrityssektori ja muut toiminnot. Toimintansa organisoimiseksi yhtiöllä on lukuisia tytäryrityksiä, kuten pienille ja keskisuurille yrityksille suunnattua digitaalista markkinointia tarjoava ReachLocal.


title: Gannett Company

text: Konserniyhtiön tunnetuin julkaisu on Yhdysvaltain kolmanneksi suurin valtakunnallinen sanomalehti ja laajalti luettu verkkojulkaisu "USA Today", joka kuuluu USA Today International Company -tytäryhtiön julkaisuihin. Painetulla sanomalehdellä oli keväällä 2017 yli 810 000 arkitilaajaa ja noin 3,3 miljoonaa lukijaa. Tämän lisäksi lehti raportoi heidän mobiilisovellustaan ladatun yli 24 miljoonaa kertaa. Keskeinen julkaisusektorin tytäryhtiö on myös brittiläinen sanomalehti-, aikakauslehti- ja talousjulkaisukustataja Newsquest (Newsquest Media Group Ltd., UK).


title: Gannett Company

text: USA Today -ryhmittymän ohella Gannett hallitsee 109 paikallismediaorganisaatiota Yhdysvaltain 34 osavaltiossa ja Guamin saarella, sekä yli 160 paikallisbrändiä Britanniassa. Tämä sisältää 92 muuta päivittäistä sanomalehteä Yhdysvalloissa ja 400 harvemmin ilmestyvää julkaisua. Yhtiön Yhdysvalloissa paikallisesti julkaistuihin sanomalehtiin lukeutuvat muun muassa "The Arizona Republic, The Cincinnati Enquirer, Democrat & Cronicle, The Des Moines Register, Detroit Free Press, The Indianapolis Star" ja "The Tennessean".


title: Tallinn Music Week

text: Tallinn Music Week on Tallinnassa järjestettävä kaupunkitapahtuma. Se oli alun perin musiikkitapahtuma ja –konferenssi mutta sisältää nykyisin muiden alojen tapahtumia.


title: Tallinn Music Week

text: Tapahtuman perusti Helen Sildna virolaisen musiikin esittelypaikaksi, ja se järjestettiin ensimmäisen kerran 2009. Edelleen tapahtumaan liittyy paljon musiikkia, kuten vuosittain musiikkialan ammattilaisille suunnattu kaksipäiväinen konferenssiohjelma. Tapahtuman esiintyjät valitaan hakemusten perusteella.


title: Tallinn Music Week

text: Vuonna 2016 tapahtumassa oli 35  000 kävijää. Yhtyeet ja artistit esiintyvät showcase- ja ilmaiskonserteissa. Esiintymispaikkoina on julkisten tilojen lisäksi myös ihmisten koteja.


title: Tallinn Music Week

text: Tapahtumissa ovat esillä musiikin lisäksi muun muassa taide ja ruoka. Sen yhteydessä järjestetään eri alojen konferensseja ja keskustelutilaisuuksia. Vuonna 2016 yksi suosittu tapahtuma oli Creativity for Change Forum, jossa etsittiin ratkaisuja globaaleihin ongelmiin, kuten pakolaiskriisiin ja avoimen ja suvaitsevaisen yhteiskunnan rakentamiseen. Keskustelijoiden joukossa oli muun muassa filantrooppi, liikemies Hamdi Ulukaya


title: Tallinn Music Week

text: Tapahtumassa on vuosittain myös suomalaisia esiintyjiä.


title: Helen Sildna

text: Helen Sildna (s. 1978)on virolainen tapahtumajärjestäjä ja festivaalijohtaja. Hän on perustanut vuonna 2009 Tallinn Music Week -tapahtuman, jossa on musiikin lisäksi esillä muitakin kulttuurinaloja.


title: Helen Sildna

text: Sildna aloitti uransa tapahtuma- ja konserttijärjestäjä BDG:n palveluksessa (nykyisin Live Nation), jossa hän järjesti virolaisten ja ulkomaisten artistien keikkoja ja kiertueita. Hän on ollut Raadio 2 -kanavan toimittaja, kirjoittanut levyarosteluja ja toiminut konserttipromoottorina. Hänellä on oma Musiccase-niminen yritys, joka tuo Viroon ulkomaisia artisteja ja vie virolaisia artisteja ulkomaille. Se on järjestänyt Virossa erilaisia tapatumia, kuten Kumu ÖÖ, Iceland Day, Vabaduse Laul sekä Tallinn’s Song Festivalin.


title: Helen Sildna

text: Sildna on ollut vuodesta 2010 Music Estonia -vientiorganisaatiossa kehittämässä virolaisen musiikin vientistrategiaa.


title: Julia Beljajeva

text: Julia Beljajeva (s. 21. kesäkuuta 1992) on virolainen miekkailija, joka edusti Viroa Rion kesäolympialaisissa 2016, joissa hän osallistui naisten yksilökilpailuun sekä naisten joukkuekilpailuun. Hän miekkailee kalvalla. Hän sijoittui kalvan yksilökilpailussa sijalle 29.


title: Mohammad Tawfiq Bakhshi

text: Mohammad Tawfiq Bakhshi (s. 11. maaliskuuta 1986) on afganistanilainen judoka. Hän on edustanut maataan vuoden 2016 kesäolympialaisissa Rio de Janeirossa, jossa hän kilpaili alle 100-kiloisten sarjassa sijoittuen jaetulle viimeiselle sijalle. Hän myös edusti maataan vuoden 2013 MM- ja Aasian-mestaruuskilpailuissa. Hän painaa 99 kg ja on pituudeltaan 1.81 metriä.


title: Abdul Wahab Zahiri

text: Abdul Wahab Zahiri (s. 27. toukokuuta 1992) on afganistanilainen yleisurheilija. Hän on edustanut maataan vuoden 2016 kesäolympialaisissa Rio de Janeirossa, jossa hän kilpaili 100 metrin juoksussa jääden kuitenkin ensimmäiselle kierrokselle sijoittuen erässään seitsemänneksi ajalla 11,56. Hän painaa 68 kg ja on pituudeltaan 1.75 metriä.


title: Naapurustotyö

text: Naapurustyötyö tarkoittaa menetelmiä, joiden avulla erityisryhmien asumisyksiköt integroidaan osaksi asuinaluetta. Tavoitteena on uusien asukkaiden sopeutuminen asuinalueelle, ympäröivään yhteiskuntaan ja sen eri toimintoihin sekä naapurustojen sopeutuminen uusiin asukkaisiin sekä alueen turvallisuuden ja viihtyvyyden lisääminen. Naapurustotyöstä on puhuttu Suomessa myös asuinaluelähtöisenä ympäristötyönä tai ympäristötyönä.


title: Naapurustotyö

text: Naapurustotyö on kehittynyt Suomessa samanaikaisesti asunto ensin -periaatetta noudattavan pitkäaikaisasunnottomuutta vähentävän politiikan kanssa. Naapurustotyön menetelmiä ovat kehittäneet asunto ensin -periaatetta noudattavia asumisyksiköitä perustaneet organisaatiot kuten Helsingin Diakonissalaitos ja Sininauhasäätiö. Monikulttuuristen ja monimuotoisten asuinalueiden turvallisuuden ja viihtyvyyden parantamiseen pyrkivää naapurustotyötä on kehittänyt Suomen Pakolaisapu ry:n Naapuruussovittelun keskus.


title: Glykosidaasit

text: Glykosidaasit eli glykosidihydrolaasit tai glykosyylihydrolaasit ovat ryhmä hydrolaaseihin kuuluvia entsyymejä. Nämä entsyymit sekä hydrolysoivat että muodostavat polysakkaridien glykosidisidoksia. Glykosidaaseja esiintyy kaikissa eliöryhmissä ja niitä ovat muun muassa amylaasi, disakkaridaasit, invertaasi, lysotsyymi, neuraminidaasi ja sellulaasit. Glykosidaasien EC-numero on 3.2.1.x. Glykosidaaseja käytetään muun muassa elintarviketeollisuudessa ja orgaanisen kemian synteeseissä.


title: Glykosidaasit

text: Glykosidaasit voidaan luokitella endo- tai eksoglykosidaaseihin hydrolyysipaikan perusteella. Eksoglykosidaasit hydrolysoivat vain polysakkaridiketjun päissä olevia glykosidisidoksia, kun taas endoglykosidaasit hydrolysoivat polysakkaridiketjun keskellä olevia glykosidisia sidoksia.


title: Glykosidaasit

text: Glykosidaasit voidaan luokitella myös niiden katalysoiman reaktion mekanismin perusteella stereokemian säilyttäviin tai invertoiviin glykosidaaseihin. Stereokemian eli anomeerin säilyttävät glykosidaasit pitävät glykosidisen hiilen stereokemian samana, mikä se oli alkuperäisessä polysakkaridissa, ja invertoivat entsyymit kääntävät sen. Invertoivien glykosidaasien aktiivisen kohdan aminohapot toimivat happo-emäs-katalyytteinä. Negatiivisesti varautunut karboksyyliryhmä vastaanottaa vedeltä protonin, mikä tekee siitä nukleofiilisemman hydroksidi-ionin. Tämä ioni reagoi glykosidisen sidoksen hiilen kanssa nukleofiilisella substituutiolla, jolloin stereokemia kääntyy. Stereokemian säilyttävillä glykosidaaseilla tämä inversio tapahtuu kahdesti, jolloin lopputuloksena on alkuperäisen stereokemian säilyminen.


title: Glykosidaasit

text: Invertoivien glykosidaasien reaktiomekanismi on seuraava:


title: Glykosidaasit

text: Stereokemian säilyttävät glykosidaasit katalysoivat reaktiota seuraavasti:


title: Glykosidaasit

text: Glykosidaasien virheellisen toiminnan on havaittu olevan yksi tekijöistä muun muassa Alzheimerin taudissa, eräissä syövissä ja perinnöllisissä sairauksissa. Niillä voi olla käyttöä myös virustautien hoidossa sekä maatalouskemikaaleina. Monet alkaloidit ovat glykosidaasien inhibiittoreita ja näitä ovat muun muassa deoksinojirimysiini, kastanospermiini ja swainsoniini.


title: Haapsalun lastenkodin tulipalo

text: Haapsalun lastenkodin tulipalo 20. helmikuuta 2011 oli tulipalo lastenkodissa, jossa asui kehitysvammaisia lapsia ja nuoria. Talon sairastuvalla syttyneessä palossa kuoli kymmenen talon asukasta. Se on Virossa itsenäisyyden palauttamisen jälkeen eniten lapsiuhreja vaatinut onnettomuus.


title: Haapsalun lastenkodin tulipalo

text: Vuonna 1950 rakennetussa yksikerroksisessa, puurakenteisessa lastenkodissa oli palon syttymishetkellä 37 lasta ja yhdeksän aikuista. Hätäkeskus sai ensimmäisen ilmoituksen palosta kello 14.30, lasten päiväuniaikaan. Samaan aikaan lastenkodista tuli myös automaattinen paloilmoitus. Palo syttyi sairastuvalla siivessä, jossa asui liikuntaesteisiä lapsia. Palomiesten saapuessa paikalle rakennus oli jo ilmiliekeissä.


title: Haapsalun lastenkodin tulipalo

text: Palo saatiin hallintaan kello 16.24, ja sammutustyöt lopetettiin 19.17. Tuli tuhosi rakennuksesta yhden siiven, ja muu rakennus kärsi lämpö- ja nokivahinkoja. Palossa kuolivat 21-vuotias Sergei, 20-vuotias Enar, 16-vuotias Liisi, 13-vuotiaat Jan, Sten ja Maarja, 12-vuotiaat Valeria, Björn ja Kristo sekä 7-vuotias Kevin. Lisäksi kymmenen lasta ja kaksi aikuista vietiin sairaalaan.


title: Haapsalun lastenkodin tulipalo

text: Lastenkodissa oli asianmukaiset paloturvallisuuslaitteet ja ne oli huollettu ja tarkastettu. Edellinen palotarkastus oli tehty kuukautta ennen paloa. Tutkimuksissa todettiin, että lastenkodin henkilökunta ei ollut syyllistynyt laiminlyönteihin turvallisuuden ja huollon suhteen. Ketään vastaan ei nostettu rikossyytteitä. Tutkimusten mukaan palon sytytti avotuli lähellä pohjoissiiven sisäänkäyntiä, mutta kenenkään ei todettu sytyttäneen paloa tahallaan tai huolimattoman tulenkäytön seurauksena. Lisätodisteiden puuttuessa tarkkaa syttymissyytä ei voitu selvittää.


title: Suomen Teatteriopisto

text: Suomen Teatteriopisto perustettiin vuonna 1995 Tampereen Komediateatterin yhteyteen. Vuosina 1995-2004 opisto toimi Tampereen Komediateatterin oppilaskoulun nimellä. Teatteriopisto tarjoaa teatteri-ilmaisun perusopetusta niin harrastajille kuin ammattiin aikovillekin. Opistolla on noin 50 päiväopiskelijaa kerrallaan ja noin 150 teatteriharrastajaa viikoittain. Tiloina toimii Komediateatterin lisäksi lähistöllä sijaitseva Hovi. Teatteriopiston rehtorina toimii Panu Raipia ja toiminnanjohtajana Teemu Ojala.


title: Suomen Teatteriopisto

text: Ammattiin ohjaavassa koulutuksessa on kolme suuntautumisvaihtoehtoa: näyttelijäntyön peruslinja, näyttelijäntyön jatkolinja ja musiikkiteatteripainotteinen näyttelijäntyön peruslinja. Näyttelijäntyön peruslinjalla annetaan monipuolista näyttelijäntyön opetusta: improvisaatio, tanssi, laulu, teatterimiekkailu, akrobatia, puhetekniikka, dramaturgia, teatterihistoria sekä pääaineena näyttelijäntyö. Musiikkiteatterilinjalla opetuksen pääpaino on tanssissa, laulussa ja näyttelijäntyössä. Näyttelijäntyön jatkolinjalla syvennetään ensimmäisen vuoden opintoja sekä valmistetaan kaksi opinnäytetyötä.


title: Suomen Teatteriopisto

text: Teatteri-ilmaisun opetusta annetaan harrastajille ikäryhmittäin. Alle kymmenenvuotiaat opiskelevat puolitoista tuntia viikossa ja sitä vanhemmat kolme tuntia viikossa. Suomen Teatteriopiston ryhmiä on Tampereella, Ylöjärvellä ja Lempäälässä. Vuosittain teatterin harrastajia näissä ryhmissä on yli 200.


title: Suomen Teatteriopisto

text: Suomen Teatteriopiston oppilaita on monissa teatterialan ammateissa. Näyttelijöinä toimivat mm. Johanna Kokko, Anu Niemi, Maija Siljander, Joni Kuokkanen, Ville Orttenvuori, Heidi Niemi, Pekka Hänninen, Ella Mustajärvi, Seppo Paajanen, Helena Puska, Jere Riihinen, Pauliina Puurila, Juha Lagström, Janne Turkki, Heidi Rantakeisu, Mikko Töyssy, Armi Toivanen, Suvi Hurme, Panu Mikkola ja Antti Lang.


title: Suomen Teatteriopisto

text: Musiikkiteatteripainotteinen peruslinja. Suomen Teatteriopisto 2016. Viitattu 13.12.2016.


title: Suomen Teatteriopisto

text: Näyttelijäntyön jatkolinja. Suomen Teatteriopisto 2016. Viitattu 13.12.2016.


title: Suomen Teatteriopisto

text: Opetusta harrastajille. Suomen Teatteriopisto 2016. Viitattu 13.12.2016.


title: Suomen Teatteriopisto

text: Opiskelu. Suomen Teatteriopisto 2016. Viitattu 13.12.2016.


title: Suomen Teatteriopisto

text: Oppilaita vuosien varrelta. Suomen Teatteriopisto 2016. Viitattu 13.12.2016.


title: Suomen Teatteriopisto

text: Teatterin historia. Tampereen Komediateatteri 2015. Viitattu 13.12.2016.


title: Do or Die

text: Do or Die voi tarkoittaa ainakin seuraavia:


title: Celtus Dossou Yovo

text: Celtus Dossou Yovo (koko nimeltään Celtus Williams Abiola Dossou Yovo) (s. 1. huhtikuuta 1986) on beniniläinen judoka. Hän on edustanut maataan Rio de Janeiron kesäolympialaisissa 2016 alle 90-kiloisten sarjassa. Hän sijoittui siellä jaetulle yhdeksännelle sijalle. Tämän lisäksi hän on edustanut Beniniä myös vuoden 2015 judon MM-kisoissa Astanassa ja saman vuoden Afrikan judomestaruuskilpailuissa Librevillessä. Hän painaa 89 kg ja on pituudeltaan 1.75 m.


title: Leiri

text: Leiri on tilapäismajoitukseen tarkoitettu paikka tai lyhyt kokoontuminen, johon liittyy osallistujien yhteismajoitus. Sanalla voidaan viitata muun muassa seuraaviin asioihin:


title: Do or Die (Wigwamin kappale)

text: Do or Die on Wigwam-yhtyeen kappale heidän "Nuclear Nightclub" -albumiltaan. Kappaleen on säveltänyt Pekka Rechardt ja sanoittanut Jim Pembroke. Siinä kuullaan Esa Kotilaisen Moog-syntetisaattorilla soittama soolo. Kappale on ollut keskeisessä osassa Wigwamin keikkasetissä ilmestymisestään lähtien. Siitä on julkaistu yli 12 minuuttia pitkä liveversio livealbumilla "Wigwam Plays Wigwam – Live".


title: Do or Die (Wigwamin kappale)

text: Virgin Records julkaisi kappaleen vuonna 1975 singlenä Japanissa b-puolenaan ”Save My Money and Name”. Kappaleen singleversion pituus on 3 minuuttia ja 20 sekuntia. Albumiversio kestää yli viisi minuuttia.


title: Nippernaati

text: Nippernaati: virolaisen kirjallisuuden antologia on vuodesta 2015 julkaistu Viron kirjallisuutta esittelevä antologiasarja. Sen päätoimittajana toimii Sanna Immanen. Sarjaa julkaisee Viron instituutti, ja sitä on tarkoitus julkaista vuosittain. Antologian julkaisemista tukevat Viron kulttuuriministeriö, Viron kulttuurirahasto ja Viro-instituutin ystävät ry.


title: Nippernaati

text: Antologiasarja on saanut nimensä August Gailitin veijariromaanin "Toomas Nippernaati" päähenkilöstä.


title: Nippernaati

text: Painetun julkaisun lisäksi "Nippernaati" on saatavilla verkkojulkaisuna ().


title: Nippernaati

text: Ensimmäisen vuonna 2015 ilmestyneen 166-sivuisen antologian sisältö on seuraava:


title: Nippernaati

text: Ensimmäisen antologian toimitusneuvoston muodostivat Grete Ahtola, Sanna Immanen, Kätlin Kaldmaa, Anniina Ljokkoi, Hannu Oittinen ja Kerti Tergem. Suomentajina ja toimittajina olivat Varja Arola, Tuula Friman, Sanna Immanen, Jenni Kavén, Jukka Mallinen, Katja Meriluoto, Kaisu Lahikainen, Anniina Ljokkoi, Hannu Oittinen, Hanna Pippuri ja Hanna Samola.


title: Nippernaati

text: Antologian syyskuussa 2016 ilmestyneen toisen osan kirjoittajat ja suomentajat (suluissa) ovat: Mart Kivastik (Katariina Suurpalo), Ilmar Taska (Annamari Typpö), Sveta Grigorjeva (Tuula Irene Friman), Jüri Kolk (Anniina Ljokkoi), Kai Aareleid (Hanna Pippuri), Marko Mägi (Hannu Oittinen), Mudlum (Varja Arola), Kaur Riismaa (Heidi Iivari), Jaan Undusk (Kaisu Lahikainen) ja Paavo Matsin (Sanna Immanen).


title: For You (Filipp Kirkorovin albumi)

text: For You (Sinulle) on venäläisen pop-laulaja Filipp Kirkorovin kuudestoista studioalbumi. Se julkaistiin vuonna 2007


title: Ypäjän Musiikkiteatteri

text: Ypäjän Musiikkiteatteri ry toimii Kanta-Hämeessä, Ypäjän kunnan kotiseutumuseon alueella. Se aloitti toimintansa Jokiläänin kansalaisopiston musikkiharrastus- ja näytelmäpiirinä vuonna 1985, mutta jo varsin nopeasti ryhtyivät musiikin ja kuoron johtajana toiminut Riikka Jaakkola ja Osmo Jaakkola puuhaamaan ensimmäistä musiikkiteatteriesitystä Ypäjän kotiseutumuseon mäelle. Teosten esityksissä aloitettiin ensin siten, että kutakin teosta esitettiin kahtena kesänä. Sitten pidettiin lepovuosi ja sen jälkeen aloitettiin uuden teoksen tuotanto. Koko ajan työtä tehtiin talkoilla ja vain avainhenkilöille, kuten ohjaajille maksettiin palkkioita. Varsinaisesti Ypäjän Musiikkiteatteri ry perustettiin vuonna 1991.


title: Ypäjän Musiikkiteatteri

text: Ypäjän Musiikkiteatteri ry:llä on n. 175 jäsentä.


title: Ypäjän Musiikkiteatteri

text: Jäseneksi voivat liittyä kaikki musiikkiteatterin teosta kiinnostuneet henkilöt nuoresta vanhaan, kaikista äänialoista. Myös ne innokkaat teatteriharrastuksesta kiinnostuneet, jotka eivät laula, eivätkä halua olla näyttämöllä, voivat osallistua tuotantoon monituisissa muissa tuotannon osatehtävissä.


title: Ypäjän Musiikkiteatteri

text: Ypäjän Musiikkiteatteri ry on esittänyt kolme kantaesitystä. Ensimmäinen oli Sammon tarina, johon yhdistys tilasi sävellystyön Pekka Kostiaiselta. Tämän teoksen libretto on Paavo Liskin Ypäjän Musiikkiteatterille kirjoittama. Sammon tarinaan saatiin myös Ypäjän kunnalta arvokasta tukea, kun kunta rakensi teatterin käyttöön 500 hengen maakatsomon. Tämän katsomon ylle musiikkiteatteri pystytti sadekatoksen, jonka pressukate saatiin vedettyä molemmista sivuistaan katsomon ylle sähkökäyttöisellä koneistolla. Tämän rakenteen ideoi ja suurelta osin toteutti musiikkiteatterin näyttämömestari, Hannu Petäjoki.


title: Ypäjän Musiikkiteatteri

text: Toinen teos, johon musiikkiteatteri on tilannut musiikin, on ollut Täällä Pohjantähden alla -teos. Musiikin tähän teokseen sävelsi yhdistyksen musiikinjohtajana vuonna 2006 aloittanut Kari Mäkiranta. Hämeen läänintaiteilijanakin toiminut Kari Mäkiranta valittiin tuolloin jatkamaan Riikka Jaakkolan työtä teatterin musiikinjohtajana. Musiikin ammattilaisena hän onkin kehittänyt myös musiikkiteatterin orkesteria ja saanut siihen oikean ammattimaisen soundin, vaikka soittajat toimivatkin harrastuspohjalla.


title: Ypäjän Musiikkiteatteri

text: Kolmas oma tuotanto on ollut paikkakuntalaisen kirjoittajan Matti Malin käsialaa oleva "Prättäkitti ja Yrjä Pytyn tapaus". Tämänkin teoksen musiikki on Kari Mäkirannan käsialaa. Tämä tuotanto on ollut uusi päänavaus musiikkiteatterille. Perinteisesti yhden tuotannon vuodessa tuottava teatteriyhdistys kunnostautui avaamalla uuden sivun ja tuottamalla Ypäjän kunnan 140 vuotisen taipaleen kunniaksi lasten musiikkinäytelmän.


title: Ypäjän Musiikkiteatteri

text: Teatterialueelle on vuosien saatossa saatu mm. EU-tuen turvin ja kunnan myötämielisellä avulla modernit yleisö-wc-tilat ja myös teatterilaisten käyttöön hyvät sosiaali- ja harrastustilat. Näissä tiloissa toimii mm. puvustamo tuhansine rooliasuineen ja muine tarpeineen. Vuosina 2011-2015 rakennettiin paremmat asiakaspalvelutilat, mm lipunmyyntiä, väliaikatarjoilua ja teatterirekvisiitan myyntiä varten. Orkesterilaiset, jotka aiemmin kärvistelivät kylmissään harjoituksissa, ovat saaneet orkesterikatoksen, jossa on huomioitu akustiikka ja myös kattolämmitys kylmien säiden varalta. Esiintyjät sen sijaan nauttivat täysin siemauksin kelien tuomista vaihteluista välillä kylmästä täristen, välillä vettä vaatteista vääntäen aina hellesäiden nestehukkaa kärsien. Mutta tämä kaikki tehdään luonnollisesti taiteen vuoksi.


title: Ypäjän Musiikkiteatteri

text: Ypäjän Musiikkiteatteri tekee tiivistä yhteistyötä Ypäjän Hevosopiston kanssa. Tavoitteena on tuoda jokaiseen esitykseen ainakin yksi hevonen. Ainoastaan Prättäkitti teki poikkeuksen, mutta siinä olikin lauma hurjia susia, jotka olisivat säikäyttäneet hevoset karkuun kesken kaiken.


title: Ypäjän Musiikkiteatteri

text: Musiikkiteatterin toinen vahvuus piilee sen jäsenissä. Lähes joka vuosi esityksissä näyttämöllä tai orkesterissa yleisölle iloa tuottaa kuudestakymmenestä kahdeksaankymmeneen näyttelijää ja soittajaa. Sellaisella väellä ääntä lähtee ja esitykset saavat varsin näyttävän ilmeen. Teatterilaiset puhuvat mielellään tekevänsä samankokoisia projekteja kuin Suomen suurimmat ammattiteatterit. Heti alusta alkaen esityksien ohjaajat ovat olleet ammattilaisia, koreografit, lavastajat ja puvustajat ovat täysammattilaisia. Sillä pyritään varmistamaan jokaisen esityksen ja tuotannon korkea laatu. Jokainen Ypäjän Musiikkiteatterin jäsen voi olla ylpeä jäsenyydestään teatteriyhdistyksessä.


title: Ypäjän Musiikkiteatteri

text: Vuonna 2018 keskitytään tekemään katsomoon uutta kattoa. Vanha pressukate alkoi olla jo tiensä päässä ja kesän 2017 tuotantoa varten se kirjaimellisesti kursittiin ja paikattiin täyttämään tehtäväänsä. Nyt Ypäjän kunta ja kulttuuriministeriö yhteistuumin Ypäjän Musiikkiteatterin väen kanssa hankkii teatterin 500 paikkaiseen katsomoon kiinteän katon.


title: Ypäjän Musiikkiteatteri

text: Kesinä 1985-1986 Jokiläänin Kansalaisopiston näytelmäpiiri esitti Väinö Syvänteen ja George de Godzinskyn kaksinäytöksisen musiikkinäytelmän "Kuisma ja Helinä". Näytelmän tapahtumat sijoittuvat 1830 -luvulle Sankolan taloon, jossa elämä sujuu rauhallisesti. Ottotytär Helinän ja isäntärenki Isman romanssi kukoistaa.


title: Ypäjän Musiikkiteatteri

text: Varakkaammilla taloilla oli velvollisuus majoittaa kasakoita ja Sankolaankin saadaan yllättäen tieto kasakoiden saapumisesta.Vieraasta kulttuurista saapuvat kasakat herättävät tietysti kohua hämäläisessä ympäristössä. Tapansa mukaan kasakat alkavat oitis vikitellä vierasta naisväkeä, joka pikkuhiljaa alkaa uskoa kasakoitten mitään tarkoittamiin lemmenlurituksiin. Vauhtia ja tunnelmaa kasakkojen menoon toivat villit ratsut, joilla karautettiin niin, että tanner tömisi.


title: Ypäjän Musiikkiteatteri

text: Esitykset kesäkuussa 1985 ja kesäkuussa 1986, katsojamäärä noin 3600 katsojaa (8 esitystä).


title: Ypäjän Musiikkiteatteri

text: Ohjaus: Lauri Markkula


title: Ypäjän Musiikkiteatteri

text: Musiikin johto: Riikka Jaakkola


title: Ypäjän Musiikkiteatteri

text: Kesinä 1988-1989 Jokiläänin kansalaisopiston näytelmäpiiri esitti laulunäytelmän "Jokivarsien Laulu". Teoksen tapahtumat sijoittuvat 1930-luvun lopun lounaishämäläiseen jokivarteen juhannuksen tienoilla.


title: Ypäjän Musiikkiteatteri

text: Esitykset kesäkuussa 1988 ja kesäkuussa 1989, katsojamäärä noin 2900 katsojaa (10 esitystä).


title: Ypäjän Musiikkiteatteri

text: Ohjaus: Paavo Liski


title: Ypäjän Musiikkiteatteri

text: Kesinä 1991-1992 Ypäjän Musiikkiteatteri esitti musikaalin "Viulunsoittaja katolla". Musikaalin menestyksen salaisuus on monipuolinen ja mieleenpainuva musiikki ja syvästi inhimillinen, koskettava tarina elämänmyönteisellä huumorilla höystettynä.


title: Ypäjän Musiikkiteatteri

text: Maitokuski Tevjen perhe, sekä muut pienen Anatevkan kylän asukkaat johdattivat katsojat aikaan ennen Venäjän vallankumousta.


title: Ypäjän Musiikkiteatteri

text: Esitykset Ypäjällä 15.-21.6.1991 ja Tammelassa 27-.28.7.1991, sekä Ypäjällä 11.-19.6.1992. Katsojamäärä noin 7200 katsojaa (14 esitystä).


title: Ypäjän Musiikkiteatteri

text: Ohjaus: Tuomo Salmela


title: Ypäjän Musiikkiteatteri

text: Kesinä 1994-1995 Ypäjän Musiikkiteatteri ry esitti Ralph Benatzkyn operetin "Valkoinen Hevonen", joka on hymyilyttävän hauska kertomus, tarinatuokio ja musiikillisesti korvia hivelevän kaunis melodia, jossa yhdistyvät ihmisyyden ihanat puolet itävaltalaiseen, Ralph Benatzkyn mukaansatempaavaan valssahtavaan musiikkiin.


title: Ypäjän Musiikkiteatteri

text: Operetin tapahtumat sijoittuvat 1900-luvun alkuun itävaltalaiseen alppihotelliin, Valkoiseen Hevoseen, jonka kaunis leskiemäntä on erikoistunut omien ja vieraidensa sydämenasioiden selvittelyyn…


title: Ypäjän Musiikkiteatteri

text: Esitykset 16.-24.6.1994 sekä 15.-23.6.1995, katsojamäärä noin 4390 katsojaa (15 esitystä)


title: Ypäjän Musiikkiteatteri

text: Vuosina 1997-1998 Ypäjän Musiikkiteatteri ry esitti laulunäytelmän Evakko-ooppera, joka onAnu Kaipaisenkirjoittama lauluinen näytelmä, jonka musiikin on säveltänyt Seppo ”Paroni” Paakkunainen. Evakko-ooppera kertoo pienen karjalaisen kyläyhteiseön vaiheista talvisodan syttymisestä välirauhan aikaan. Tapahtumat sijoittuvat vuosiin 1939-1941 - aluksi Karjalaan Muolaan pitäjään ja sitten Hämeeseen Ypäjälle.


title: Ypäjän Musiikkiteatteri

text: Esitykset kesäkuussa 1997 sekä kesäkuussa 1998, katsojamäärä noin 6730 katsojaa (19 esitystä).


title: Ypäjän Musiikkiteatteri

text: Kesinä 2000-2001 Ypäjän Musiikkiteatteri ry esitti operetin "Kreivitär Mariza". Tarina alkaa siitä kun Tassilo köyhtyneenä kreivinä ryhtyy ylpeän ja itsetietoisen Marizan tilanhoitajaksi. Nokkelasti etenevä juoni johdattaa lopulta Tassilon ja Marizan onnelliseen avioon. Emmerich Kálmánin Kreivitär Mariza on musikaaliklassikko.


title: Ypäjän Musiikkiteatteri

text: Esitykset 13.-23.6.2000 sekä 12.-22.6.2001, katsojamäärä noin 6480 katsojaa (20 esitystä)


title: Ypäjän Musiikkiteatteri

text: Kesällä 2007 Ypäjällä nähtiin "The Sound of Music", musikaali laulavasta Trappin perheestä. Musikaalin tapahtumat sijoittuvat toisen maailmansodan aikaan Itävaltaan. Laulava ja eloisa Maria lähetetään pois nunnaluostarista Kapteeni von Trappin seitsemän lapsen kotiopettajattareksi. Itävaltalaisen leskimiehen kurinalaisessa taloudessa ei alkuun tunnu löytyvän sijaa musiikille ja ilonpidolle...


title: Ypäjän Musiikkiteatteri

text: Esitykset 25.7.-17.8.2007, katsojamäärä noin 6800 katsojaa (18 esitystä)


title: Ypäjän Musiikkiteatteri

text: Ohjaus: Valtteri Roiha


title: Ypäjän Musiikkiteatteri

text: Musiikin johto: Kari Mäkiranta 2.-22.6.2001, katsojamäärä noin 6480 katsojaa (20 esitystä)


title: Ypäjän Musiikkiteatteri

text: Musiikin johto: Riikka Jaakkola


title: Ypäjän Musiikkiteatteri

text: Kesinä 2003 ja 2004 Ypäjällä saatiin nauttia Kalevalan ja Pohjolan tunnelmista sekä Pekka Kostiaisen Ypäjän Musiikkiteatterille säveltämästä musiikista. "Sammon Tarina" -oopperan kantaesitys oli Ypäjällä vuonna 2003.


title: Ypäjän Musiikkiteatteri

text: Esitykset 10.-20.6.2003 ja 6.-10.8.2003, sekä 30.7.-15.8.2004 ja 20.-21.8.2004.


title: Ypäjän Musiikkiteatteri

text: Katsojamäärä noin 9000 katsojaa (30 esitystä).


title: Ypäjän Musiikkiteatteri

text: Ohjaus: Paavo Liski


title: Ypäjän Musiikkiteatteri

text: Kesällä 2006 katsojat pääsivät tunnelmoimaan leiritulen äärelle, kun musiikkiteatteri esitti musiikkinäytelmän "Mustalaisleiri muuttaa taivaaseen".


title: Ypäjän Musiikkiteatteri

text: Riipaiseva tarina. Upea musiikki. Tulisuutta, rakkautta ja tunteita! Hevosia, hevoskauppiaita, hevosvarkaita. Koskettavia roolisuorituksia, näyttäviä tansseja sekä pukuloistoa. Ja tietenkin tunnelmallinen Ypäjän musiikkiteatteri kaikkine puitteineen.


title: Ypäjän Musiikkiteatteri

text: Esitykset 28.7.-12.8.2006, katsojamäärä noin 5300 katsojaa (12 esitystä).


title: Ypäjän Musiikkiteatteri

text: Musiikin johto: Kari Mäkiranta


title: Ypäjän Musiikkiteatteri

text: Kesällä 2009 räväytettiin tanssien, laulaen ja ampuen, "Annie mestariampujan" valloittaessa kesäisen musiikkiteatterin.


title: Ypäjän Musiikkiteatteri

text: Annie Mestariampuja (Get Your Gun) perustuu tositapahtumiin tarkka-ampuja Annie Oakleyn elämästä 1800-luvun Amerikassa. Tämä takametsien nainen on tähtenä villin lännen show'ssa, jossa mikään ei ole mahdotonta! Vahvan ja vakuuttavan Annien taidokas kiväärinkäyttö vetää heikommat polvilleen – niin myös kuuluisan showmiehen Frankin…


title: Ypäjän Musiikkiteatteri

text: Esitykset 23.7. - 8.8.2009, katsojamäärä noin 7000 katsojaa (16 esitystä).


title: Ypäjän Musiikkiteatteri

text: Kesällä 2010 Ypäjän musiikkiteatterissa nähtiin koskettavan kaunis "Titanic"-musikaali.


title: Ypäjän Musiikkiteatteri

text: Maailman upein alus kohoaa korkeuksiin Southamptonin satamassa, valmiina loistokkaalle neitsytmatkalleen kohti New Yorkia: viirit heiluvat, köydet irtoavat, on aika shampanjan virrata! Suunnattomia tunteita ja uuden ajan tuoksua koetaan kristallikruunujen kimalluksesta kovan reelingin kulmalle. Oot kannen alla, tai taivasalla, mereltä kuitenkin tuuli käy… Hyytävän yön edessä uppoamaton laiva ja matkaajien suloisenhaikeat ihmiskohtalot kohtaavat haastajansa.


title: Ypäjän Musiikkiteatteri

text: Esitykset 20.7.-7.8.2010, katsojamäärä noin 7750 katsojaa (18 esitystä).


title: Ypäjän Musiikkiteatteri

text: Ohjaus: Hannele Martikainen


title: Ypäjän Musiikkiteatteri

text: Ypäjän musiikkiteatterilla irroteltiin kesällä 2012 huolettoman 1920-luvun tyyliin, kun museonmäen valloitti Sandy Wilsonin hilpeä musikaali "The Boy Friend".


title: Ypäjän Musiikkiteatteri

text: Musikaalin tapahtumat sijoittuvat tyttökoulu Villa Capriceen, jossa valmistaudutaan suuriin tanssiaisiin. Kuten arvata saattaa, koulun nuorten neitojen ajatukset eivät askartele opiskelussa vaan tulevissa riennoissa – ja mahdollisissa poikaystävissä! Kuhinaa ja kihinää riittää, sillä onhan ennen iltaa suunniteltava pukeutumista, punottava juonia ja vilvoiteltava tunteita Nizzan rantahietikolla.


title: Ypäjän Musiikkiteatteri

text: Aivan ilman kommelluksia ja väärinkäsityksiä tanssiaispäivästä ei tietenkään selvitä. Helmojen heilahdellessa ja iloisen charlestonin soidessa selviää kuka saakaan kenet, vai saako kukaan?


title: Ypäjän Musiikkiteatteri

text: Esitykset 17.7. - 4.8.2012, katsojamäärä n. 6000 (18 esitystä).


title: Ypäjän Musiikkiteatteri

text: Kesinä 2013-2014 Ypäjän musiikkiteatterilla elettiin 1900-luvun alun tsaarin Venäjällä musikaalin "Viulunsoittaja katolla" parissa. Musikaali on täynnä tunteita ja ikimuistoisia säveliä. Se on yksi tunnetuimpia ja esitetyimpiä musikaaleja maassamme.


title: Ypäjän Musiikkiteatteri

text: Musikaalin tapahtumat sijoittuvat Anatevkan kylään, jossa maitomies Tevje yrittää elää vanhoja tapoja ja juutalaisten uskonnollisia perinteitä kunnioittaen. Vaan tavat tuntuvat muuttuvan, eivätkä Tevjen viiden tyttären avioliittosuunnitelmat mene aivan perinteiden mukaan. Myös maailma ympärillä muuttuu ja Anatevkan juutalaiset joutuvat sietämään heihin kohdistuvaa vihamielisyyttä - ja lopulta jättämään kotinsa.


title: Ypäjän Musiikkiteatteri

text: Musikaalin käsikirjoituksen on tehnyt Joseph Stein, musiikin säveltänyt Jerry Bock ja laulujen sanat kirjoittanut Sheldon Harnick. Tarina perustuu Sholem Aleichemin kirjaan.


title: Ypäjän Musiikkiteatteri

text: Esitykset 14.6. - 6.7.2013 (18 esitystä) sekä 6.-19.6.2014 (11 esitystä)


title: Ypäjän Musiikkiteatteri

text: Katsojamäärä: kesällä 2013 n. 6900 (18 esitystä)


title: Ypäjän Musiikkiteatteri

text: Musiikin johto: Kari Mäkiranta


title: Ypäjän Musiikkiteatteri

text: Vuonna 2015 Ypäjän Musiikkiteatteri vietti teatterin 30-vuotisjuhlavuotta ja juhlavuoden kunniaksi tarjosi ainutlaatuisen elämyksen, uudelleendramatisoituna ja Ypäjälle ensisävellettynä, Väinö Linnan klassikkoteoksen Täällä Pohjantähden alla parissa.


title: Ypäjän Musiikkiteatteri

text: Täällä Pohjantähden alla on tarina sukupolvista, ryhdikkäistä naisista ja urheista miehistä. Kohtalonsa ovat keskenään erilaisia ja asemansa yhteisössä erilainen, mutta työ, huolenpito ja rakkaus ovat ne jotka kantavat. Väinö Linnan luoma läpileikkaus Suomesta on syväluotaus suomalaisen ihmisen juuriin, meidän taustaamme ja lähtökohtiimme kansakuntana. Pentinkulma, Suomi pienoiskoossa. Työ, sota ja aate. Totutun ja perinteisen läpi repivät murrokset, jotka erottavat – ja yhdistävät.


title: Ypäjän Musiikkiteatteri

text: Teoksen dramatisointi Ypäjän Musiikkiteatterille: Seppo Parkkinen


title: Ypäjän Musiikkiteatteri

text: Musiikin sävellys ja johto: Kari Mäkiranta


title: Ypäjän Musiikkiteatteri

text: Ohjaus: Anu Hälvä Sallinen


title: Ypäjän Musiikkiteatteri

text: Esitykset 12.6.–4.7.2015, katsojamäärä n. 7500 (18 esitystä)


title: Ypäjän Musiikkiteatteri

text: Lehtijuttuja teoksen tekemisestä:


title: Ypäjän Musiikkiteatteri

text: Kesällä 2016 Ypäjällä nähtiin rakastettu klassikko, My Fair Lady. Tuttu musikaali sai Ypäjällä Sami Vartiaisen ohjauksessa ennennäkemättömän sähäkän tulkinnan kohdatessaan fantasiamaailman.


title: Ypäjän Musiikkiteatteri

text: Toiminnantäyteisessä esityksessä riitti vauhtia ja tuli roihusi. Lavalle astelivat tietysti myös hevoset, Ypäjällä kun ollaan. "Uusi tulkinta My Fair Ladysta on kunnioittavan uskollinen hienolle klassikolle, mutta en pelkää tuoda myös vauhdikasta toimintaa lavalle", Vartiainen kertoi. "Kun sanat loppuvat, Higgings ja Eliza tarttuvat miekkoihin."


title: Ypäjän Musiikkiteatteri

text: Musikaalin teksti (Alan Jay Lerner) ja musiikki (Frederick Loewe) on säilytetty alkuperäisessä muodossaan. Oivaltavan suomennoksen on tehnyt Mikko Koivusalo. Kari Mäkirannan johtaman 20-henkisen orkesterin voimin Ypäjällä kuullaan tyypillistä amerikkalaista musikaalimusiikkia ja paljon ikivihreitä balladeja, jotka ovat varmasti monelle katsojalle tuttuakin tutumpia. Uutta näkökulmaa teokseen on saatu fantasiamaailmaan sopivalla lavastuksella ja puvustuksella.


title: Ypäjän Musiikkiteatteri

text: Ohjaus ja koreografia: Sami O. Vartiainen


title: Ypäjän Musiikkiteatteri

text: Taistelukoreografiat: Arttu Malin


title: Ypäjän Musiikkiteatteri

text: Esitykset: 17.6.-9.7.2016, katsojamäärä n. 6350 (18 esitystä)


title: Ypäjän Musiikkiteatteri

text: Ypäjän Musiikkiteatteri esitti Ypäjän Kunnan 140-vuotisjuhlien yhteydessä Pertun päivillä lastennäytelmän "Prättäkitti ja Yrjä Pytyn tapaus" elokuussa 2016.


title: Ypäjän Musiikkiteatteri

text: Prättäkitti & Yrjä Pytyn tapaus on ypäjäläisen perimätiedon pohjalta käsikirjoitettu lastennäytelmä, joka kertoo 12-vuotiaasta pojasta Yrjä Pytystä, joka kähveltää äitinsä rahavarat. Tietämättä, että oma poika vei rahat, äiti pyytää paikallista noitaa Prättäkittiä noitumaan varkaan sudeksi. Niinpä Yrjä muuttuu sudeksi. Mutta miten susilauma ottaa Yrjän vastaan, ja pääseekö Yrjä vielä kotiin äitinsä luo?


title: Ypäjän Musiikkiteatteri

text: Näytelmän tapahtumat sijoittuvat Mannisten kylään, nykyisen Ypäjän, silloisen Loimaan alueelle vuosina 1650–1657.


title: Ypäjän Musiikkiteatteri

text: Käsikirjoitus: Matti Mali


title: Ypäjän Musiikkiteatteri

text: Ohjaus: Jaakko Loukkola


title: Ypäjän Musiikkiteatteri

text: Musiikki: Kari Mäkiranta


title: Ypäjän Musiikkiteatteri

text: Suomen kulttuurirahaston Hämeen maakuntarahasto tuki esityksen tuotantoa myöntämällä sille 5000 euron apurahan. Apuraha jaettiin Hämeen rahaston 55. vuosijuhlassa Hämeenlinnassa 20.5.2016.


title: Ypäjän Musiikkiteatteri

text: Esitys: 20.8.2016, katsojamäärä n. 350 (1 esitys)


title: Ypäjän Musiikkiteatteri

text:
Kesällä 2017 Ypäjän Musiikkiteatteri esittää musiikkinäytelmän "Seitsemän veljestä".
Suomen 100-vuotisjuhlavuoden kunniaksi suomalaisen kirjallisuuden yhtä suurimmista merkkiteoksista, Aleksis Kiven (1834–1872) Seitsemää Veljestä, esitetään vuonna 2017 ympäri maata monenlaisina versioina. Ypäjällä nähtävän musiikkinäytelmän on dramatisoinut Pasi Toivanen ja teoksessa kuultavan vahvan ja omaleimaisen musiikin on säveltänyt pitkäaikainen musiikinjohtajamme Kari Mäkiranta. Musiikkinäytelmä on saanut tässä muodossaan ensi-iltansa vuonna 1996 ja Tuomo Salmelan ohjauksessa Ypäjän musiikkiteatterilaiset tekevät kansalliskirjailijamme klassikkoteoksesta oman tulkintansa.


title: Ypäjän Musiikkiteatteri

text: Näytelmän tapahtumat sijoittuvat 1800-luvulle eteläiseen Hämeeseen, jossa vanhempansa menettäneet veljekset Juhani, Tuomas, Aapo, Simeoni, Timo, Lauri ja Eero asuvat keskenään perimällään Jukolan tilalla. Näytelmä on nuorten veljesten kasvutarina, jossa sääntöjä ja määräyksiä vastaan kapinoiminen kuuluu osana vastuulliseksi aikuiseksi kasvamiseen. Luonteenpiirteiltään ja tavoiltaan keskenään erilaisten nuorten miesten sopeutumisesta yhteiskunnan jäseniksi löytyy aina ajankohtaisia piirteitä, jotka puhuttelevat nykypäivänkin katsojaa.


title: Ypäjän Musiikkiteatteri

text: Suomi Finland 100 - tapahtuma


title: Alexander Gustaf Walle

text: Alexander Gustaf Walle (19. huhtikuuta 1843 Hamina – 2. marraskuuta 1910 Helsinki) oli suomalainen kirkkoherra, lääninrovasti ja pappissäädyn valtiopäivämies.


title: Alexander Gustaf Walle

text: Walle kirjoitti ylioppilaaksi 1861 ja opiskeli jumaluusoppia Helsingin yliopistossa vuoteen 1865 jolloin hänet vihittiin papiksi. Hän toimi kirkkoherran apulaisena Leppävirralla 1865-67 ja Kaavilla 1868-75 ja kirkkoherrana sekä kappalaisena Uukuniemellä sen jälkeen. Vuonna 1884 hänet nimettiin Sortavalan rovastikunnan lääninrovastiksi.


title: Alexander Gustaf Walle

text: Virkansa ohella Walle otti osaa yhteiskunnalliseen elämään kunnallispolitiikkona Uukuniemellä, valtiopäivämiehenä vuosien 1883, 1888, 1891, 1894, 1897, 1899, 1900, 1904-1905 ja 1905-1906 valtiopäivillä, ja kansakoulujentarkastajana. Hän osallistui moneen valtiolliseen komiteaan kuten kirkkojen ja pappiloiden rakentamis- ja hoitokomiteaan ja toimi vuodesta 1898 mustalaiskysymysjärjestelykomitean puheenjohtana joka mm. antoi Arthur Thesleffille tehtäväksi tutkia romaanien kieltä ja elämänehtoja Suomessa. Hänelle myönnettiin Pyhän Annan 3 luokan ja Pyhän Stanislauksen 2 luokan ansiomerkit.


title: Borgo Santa Lucia

text: Borgo Santa Lucia tai lyhemmin Santa Lucia on historiallinen kaupunginosa eli rione Napolissa, Italiassa. Se sijaitsee kaupungin keskustassa Via Santa Lucia -nimisen kadun molemmin puolin. Sekä katu että kaupunginosa ovat saaneet nimensä merenrannalla sijaitsevasta Santa Lucia a mare -kirkosta, jonka tiedetään olleen olemassa ainakin jo 800-luvulla, joskin legendan mukaan sen olisi rakennuttanut jo 300-luvulla eräs Konstantinus Suuren tyttärentytär. Kirkossa säilytettään pyhäinjäännöksenä väitettyjä Pyhän Lucian silmiä.


title: Borgo Santa Lucia

text: Alueeltaan kaupunginosa vastaa samannimistä seurakuntaa ja sijaitsee pääosin Via Santa Lucian ja Via Generale Giordano Orsinin sekä niiden poikkikatujen varsilla. Siihen kuuluvat myös Megaris-saari, jossa sijaitsevat entinen kalastajakylä Borgo Marinari, Castell dell'Ovo -linna sekä Via Chiatamone, jotka kaikki näkyvät Via Partenope -nimiselle rantakadulle, joka tunnetaan myös nimellä "Lungomare". Borgo Santa Luciassa sijaitsee myös "Il Mattiono" -lehden toimitus, ja lehdestä käytetäänkin myös nimitystä "Pallonetto of Santa Lucia". Kaupunginosaa rajoittavat etelässä Monte Echian rinteet, idässä ja pohjoisessa aluetta Napolin kuninkaanpalatsin ja Molosiglion puiston ohi kulkeva "Via Cesario Console", joka aikaisemmin tunnettiin nimellä "Rua dei Provenzali".


title: Borgo Santa Lucia

text: Santa Lucia on kuulunut oleellisesti Napolin historiaan siitä saakka, kun Cumaesta saapuneet kreikkalaiset saapuivat alueelle ja perustivat sinne merenrannan, Megariden saaren ja Pizzofalcone-kukkulan väliin pienen Faleron kauppasataman, josta myöhemmin kehittyi Partenopen kaupunki. Kaupunki sai tämän alkuperäisen nimensä Odysseian samannimisestä seireenistä mutta myöhemmin se sai nimen Palepoli ("vanha kaupunki").


title: Borgo Santa Lucia

text: Ennen Rooman keisariaikaa kenraali Lucullus muutti alueelle ja rakennutti sinne "Oppidum Lucullianum" -nimsen suuren huvilansa, johon myöhemmin Rooman viimeinen keisari Romulus Augustulus karkotettiin loppuiäkseen. Keisarikunnan aikana alue tuli kuuluisaksi sijainnistaan lähellä "platamonisia" luolia, joissa pidettiin maagisia rituaaleja ja jossa Petronius kirjoitti osan teoksestaan "Satyricon".


title: Borgo Santa Lucia

text:
600-luvulla konstantinopoliainen Pyhä Patricia aikoi matkustaa Pyhälle Maalle, mutta haaksirikkoutui Borgo Santa Lucian alueelle ja legendan mukaan hän perusti sinne pyhäkön ja päätti asettua asumaan Napoliin. Keskiajalla alue rappeutui, ja huvila muutettiin luostariksi, jonka munkit ylläpitivät pyhäkköä Napolin herttuakunnan aikana.
Normannivaltakunnan aikana luostari rakennettiin kokonaan uudestaan, ja siitä tuli yksi parhaiten varustetuista Napolinlahtea vartioivista linnoituksista. Angevinien aikana läheinen satama luovutettiin provencelaisten hallintaan, sillä Angevinien hallitsujasuku oli peräisin Provencesta. Alue tuli heille sekä sotilaallisesti että kaupallisesti hyvin tärkeäksi, ja se tunnettiin nimellä "Porto dei Provenzali" ("provencelaisten satama").


title: Borgo Santa Lucia

text: Vuonna 1588 pyhäkkö luovutettiin erään nunnaluostarin halintaan, minkä jälkeen se rakennettiin kokonaan uudestaan abbedissa Eusebia Minadoan toivomuksen mukaisesti. Vuosien 1500 ja 1700 luvulla Napolin kuningaskunnan espanjalaiset varakuninkaat pitivät alueesta erityisen hyvää huolta ja kaunistivat sitä suuresti. Sinne rakennettiin muun muassa vuodesta 1599 lähtien arkkitehti Domenico Fontanan suunnittelmia rakennuksia, jotka muuttivat alueen kalastaja- ja kauppiaskylästä yhdeksi Napolin arvostetuimmista kaupunginosista. Sen jälkeen kun Bourbon-dynastia tuli valtaan Napolissakin, Santa Lucian asukkaat eli "lucianit" olivat läheisissä väleissä kuninkaiden kanssa ja toimivat kuningashuoneen käsityöläisinä ja tavaratoimittajina. Alue tuli suosituksi yläluokan nuorten miesten suuren Euroopan-kierroksen ("Le Grand Tour") -matkojen määränpäänä. Samoihin aikoihin alueella toimi kuuluisa kasino, jossa esiintyivät monet kuuluisuudet kuten Giacomo Casanova ja Alexandre Dumas vanhempi. Sitä arvosti erityisesti Napolin kuningatar Maria Carolina. Rakennuksesta on nykyisin jäljellä vain yksi siipirakennus, joka toimii yliopiston konferenssikeskuksena.


title: Borgo Santa Lucia

text: Alueella asui amiraali Francesco Caracciolo, joka johti Napolin laivastoa ja jonka amiraali Horatio Nelson teloitti hirttämällä hänen oltuaan Parthenopean tasavallan palveluksessa. Hänen ruumiinsa heitettiin mereen, mutta se on myöhemmin nostettu sieltä ja haudattu toiseen alueen kuuluisista kirkoista, Santa Maria della Catenaan, johon vuonna 1881 kiinnitettiin asiasta kertova muistolaatta.


title: Borgo Santa Lucia

text: Molosiglion laitureita Borgo Santa Lucian satamassa käytettiin Rooman olympialaisissa 1960 Louhi-, Star- ja 5.5m -purjehduskilpailujen satamana. Sen sijaan finnjolla- ja Flying Dutchman -kilpailut pidettiin Mergellinassa. Kreikan silloinen kruununprinssi Konstantin voitti kultamitalin Louhi-luokassa.


title: Borgo Santa Lucia

text: Jo vuonna 1845 merenpinta nousi huomattavasti, minkä vuoksi alkuperäinen Santa Lucia a mara -kirkko oli hylättävä ja rakennettava uusi sen yläpuolelle. Sen jälkeen kun Molempain Sisiliain kuningaskunta, johon Napolikin kuului, vuonna 1861 liitettiin yhdistyneeseen Italiaan, Santa Lucia koki täydellisen muodonmuutoksen. Muun muassa Via Partenopea levennettiin ja suoristettiin. Ensiset kalastajakorttelit purettiin ja tilalle rakennettiin hienostokaupunginosa hallintorakennuksineen ja hienoinen hotelleineen. Laajoja alueita vallattiin mereltä ja rakennettiin uusia katuja, jotka kaikki ovat palvelleet aluetta hyvin nykyaikaisen turisminkin aikana. Hotellien lisäksi alueella on useiden purjehdusseurojen toimitilat. Campanian aluehallinnon virastot sijaitsevat "Palazzo Santa Luciassa", ja alueella sijaitsevat myös Napolin yliopiston konferenssikeskus sekä espanjan kielen ja kulttuurin laitos Instituto Cervantes.


title: Borgo Santa Lucia

text: Borgo Santa Lucia on tullut kuuluisaksi useista perinteisistä napolilaista lauluista. Niistä epäilemättä tunnetuin on Teodoro Cottraun "Santa Lucia", jonka sävelmä toisaalta on Pohjoismaissa yhdistetty myös 13. joulukuuta vietettävään Lucian päivään. E. A. Marion "Santa Lucia Luntana" taas tunnetaan Yhdysvaltoihin muuttaneiden napolilaisten symbolina.


title: Yorkshiren etsivät

text: Yorkshiren etsivät () on brittiläinen rikosdraamasarja. Sarja perustuu Reginald Hillin kirjasarjaan, jonka päähahmot, yorkshirelaiset rikospoliisit Andrew Dalziel ja Peter Pascoe, ovat esiintyneet yhdessä 19 kirjassa.


title: Yorkshiren etsivät

text: "Yorkshiren etsivät" esitettiin kotimaassaan BBC One -kanavalla vuosina 1996–2007, ja Suomessa sarjaa on esitetty Yle TV1 -kanavalla.


title: Yorkshiren etsivät

text: Sarja sijoittuu Yorkshiressä sijaitsevaan kuvitteelliseen Wethertonin kaupunkiin. Rikospoliisit Andrew Dalziel ja Peter Pascoe ovat toistensa vastakohtia: Dalziel on suorasukainen ja poliittisesti epäkorrekti, kun taas Pascoe on korkeastikoulutettu ja kohtelias. Kaksikko joutuu tekemään yhteistyötä tutkiessaan yhdessä murhia.


title: Dhakan lento-onnettomuus 1984

text: Dhakan lento-onnettomuus 1984 tapahtui 5. elokuuta 1984, kun Biman Bangladesh Airlinesin Fokker F.27-600 Friendship -lentokone syöksyi suohon huonossa säässä lähestyessään Dhakan Zian kansainvälistä lentoasemaa. Kone oli reittilennolla Chittagongin Patengan lentoasemalta Dhakaan. Kaikki 49 koneessa ollutta kuolivat maahansyöksyssä.


title: Dhakan lento-onnettomuus 1984

text: Onnettomuus on uhrien määrällä mitattuna Bangladeshin historian pahin lento-onnettomuus sekä kuudenneksi pahin F.27 Friendship -koneelle sattunut onnettomuus.


title: Dhakan lento-onnettomuus 1984

text: Onnettomuuskone oli vuonna 1971 valmistettu Fokker F.27-600 Friendship (rekisteritunnus S2-ABJ). Onnettomuuden aikaan sille oli kertynyt 15 595 lentotuntia 24 085 lennolla.


title: Dhakan lento-onnettomuus 1984

text: Lennolla oli 44 matkustajaa ja viisi miehistön jäsentä. Matkustajista yksi oli japanilainen ja yksi britti. Matkustajista 33 oli matkalla Dhakaan noustakseen jatkolennolle Lähi-itään. Lennon kapteenina oli Bangladeshin ensimmäinen naispuolinen ammattilentäjä Kaniz Fatema Roksana.


title: Dhakan lento-onnettomuus 1984

text: Sää Dhakassa oli onnettomuuspäivänä huono: oli turbulenssia, satoi kaatamalla ja näkyvyys oli huono. Miehistö yritti ensin VOR-lähestymistä kiitotielle 32. Koska kumpikaan lentäjä ei nähnyt kiitotietä, lähestyminen keskeytettiin. Seuraavaksi he yrittivät ILS-lähestymistä kiitotielle 14. Lähestyminen oli jälleen keskeytettävä. Kolmannella yrityksellä miehistö laskeutui liian matalalle ja kone osui suohon noin 550 metriä ennen kiitotien alkua.


title: Luettelo televisiosarjan Kotiin takaisin henkilöistä

text: Tämä on luettelo televisiosarjassa Kotiin takaisin esiintyneistä henkilöhahmoista. Sarjan tapahtumat sijoittuvat toisen maailmansodan jälkimaininkeihin 1950-luvulle. Sarjan päähenkilö on sairaanhoitaja Sarah Adams (Marta Dusseldorp), joka muuttaa ristiriitaisin tuntein takaisin kotimaahansa Australiaan parinkymmenen Euroopassa vietetyn vuoden jälkeen. Hän tutustuu yläluokkaiseen Blighin perheeseen ja joutuu törmäyskurssille perheen isoäidin Elizabethin (Noni Hazlehurst) kanssa. Sarjan keskeinen tapahtumapaikka on Invernessin pikkukaupunki, jossa Bligheillä on Ash Park -niminen kartano.


text: Sarah Adams (esittäjä Marta Dusseldorp)


text: Elizabeth Bligh (es. Noni Hazlehurst)


text: George Robert Bligh (es. Brett Climo)


text: James Bligh (es. David Berry)


text: Anna Bligh (es. Abby Earl)


text: Olivia ”Livvy” Bligh (es. Arianwen Parkes-Lockwood) on Blighien perheen pojan Jamesin vaimo. Olivia on britti. Hän ja James tapasivat Lontoossa Jamesin parhaan ystävän Williamin kautta, joka on Olivian veli. James ei vuosiin huomannutkaan Oliviaa, mutta osoitti yhtäkkiä olevansa kiinnostunut ja he menivät nopeasti naimisiin. Avioliiton myötä Olivia muutti Australiaan Blighien kartanoon.


text: Tohtori Jack Duncan (es. Craig Hall)


text: Carolyn Bligh (es. Sara Wiseman)


text: Regina Margaret Standish (es. Jenni Baird) on Georgen edesmenneen vaimon Elainen pikkusisko. Hän on rakastanut Georgea siitä asti kun he ovat tunteneet eikä kaihda kyseenalaisiakaan keinoja saadakseen hänet itselleen. Regina nähdään ensimmäisen kerran jaksossa 9, kun sairaalaan joutunut Elizabeth kutsuu hänet Invernessiin pitämään perhettä silmällä. Myöhemmin Elizabeth lähettää hänet Eurooppaan etsimään tietoja Sarahin menneisyydestä ja vastineeksi tiedoista antaa Reginalle luvan tavoitella Georgen kiintymystä.


text: Regina on tuore leski ja hänen edesmennyt miehensä Charles oli suurlähettiläs. Regina ei voi sietää Sarahia ja on erittäin juutalaisvastainen. Reginan edesmennyt mies oli Britannian protektoraatin palveluksessa ja he olivat Jerusalemissa Kuningas Daavidin hotellin pommi-iskun aikaan, missä joukko Reginan ystäviä sai surmansa sionistien tekemässä iskussa.


text: Angelo ’’Gino’’ Poletti (es. Aldo Mignone) italialainen katolilainen


text: Roy Briggs (es. Frankie J. Holden) on Invernessissä asuva leskimies. Roy on yksi ensimmäisiä Sarahin tapaamia henkilöitä Invernessissä, sillä Sarah menee osana kotisairaanhoitajan työhaastattelua hoitamaan hänen jalkaansa. He ystävystyvät ja Sarah muuttaa hoivaamansa koiran kanssa asumaan Royn maatilalle. Roylla oli vaimonsa kanssa kaksi poikaa, jotka kuolivat sodassa – Daniel ei palannut Kokodan taistelusta ja Albert menehtyi Ranskassa.


text: Doris Collins (es. Deborah Kennedy) tunnetaan Invernessin juorukellona. Hän on leski, jonka kaksi aikuista tytärtä ovat muuttaneet pois kotoa. (Toisaalta sarjassa on myös kerrottu, että hänellä ei olisi lapsia.) Sarjan alussa Sarah muuttaa vuokralle Doris Collinsin luokse, jossa asuu muitakin sairaanhoitajia, mutta päättää pian muuttaa pois Dorisin pengottua hänen tavaroitaan. Myöhemmin Sarah ja hyväntahtoinen Doris tulevat toimeen paremmin.


text: Harry Polson (es. Dominic Allburn) on renki, Blighien tallipoika ja kartanon palvelijan, Amy Polsonin veli. Hän saapuu Invernessiin yli viiden vuoden poissaolon jälkeen jaksossa 7, kun hänen toinen siskonsa Eve Walker on joutunut miehensä Bert Fordin pahoinpitelemänä sairaalaan. Nuoruudessa hänellä ja Jamesilla oli suhde, ja toisin kuin James, Harry hyväksyy homoseksuaalisuutensa. Myöhemmin James pelästyy tunteitaan Harrya kohtaan ja päättää muuttaa vaimonsa Olivian kanssa Sydneyhyn. Myös Harry päättää lähteä maailmalle, kun hänen siskonsa Eve häätää hänet kodistaan saatua tietää Harryn suuntautumisesta.


text: Neljännellä kaudella Sarah löytää Sydneyn sairaalasta homouden takia henkihieveriin hakatun Harryn ja tuo hänet, Elizabethin harmistukseksi, toipumaan Invernessiin.


text: Amy Polson (es. Krew Boylan ja Amy Mathews) on Blighien palvelustyttö, joka saa potkut kartanosta Reginan huijattua häntä paljastamaan totuuden Jamesin seksuaalisesta suuntautumisesta. Elizabeth kuitenkin antaa hänelle hyvän suosituskirjeen seuraavaa työpaikkaa varten. Amy suhtautuu veljensä Harryn homoseksuaalisuuteen paljon siskoaan Eveä suopeammin.


text: Eve Walker (es. Erica Lovell) on Amyn ja Harryn sisko. Hän on jäänyt sotaleskeksi ja hänellä on avioliitosta yksi poika, Colin Walker. Eve on raskaana uudelle poikaystävälleen Bert Fordille. Colin ei pidä uudesta isäpuolesta, joka pahoinpitelee hänen äitiään. Sarah avustaa lapsen synnytyksessä ja tyttövauva saa nimekseen Louise Sarah Walker.


text: Bertin kuoleman jälkeen perhe muuttaa Sydneyhyn. Neljännellä kaudella selviää, että perheen elämä sujuu hyvin ja Colin saattaa saada stipendin jatko-opintoihin.


text: Bert Ford (es. Michael Sheasby) tunnetaan Invernessin rettelöitsijänä. Hän on ammatiltaan keritsijä. Bert seurustelee Eve Walkerin kanssa, joka odottaa hänen lastaan. Even poika Colin inhoaa uutta isäpuoltaan, joka on väkivaltainen hänen äitiään kohtaan. Bert on Sarahin vihamies, sillä Sarah loukkasi hänen ylpeyttään taltuttamalla hänet ja myöhemmin nöyryyttämällä baarissa.


text: Myöhemmin Bert näkee Jamesin ja Harryn ladossa suutelemassa ja kiristää Bligheiltä rahaa asian varjolla. Hän kuolee ensimmäisen kauden lopussa Colinin iskiessä häntä päähän puolustaessaan äitiään. Sarah ja Roy auttavat ruumiin hävittämisessä pelastaakseen Colinin tulevaisuuden.


text: Lloyd Ellis-Parker (es. Rick Donald) on Carolynin taiteilijaystävä. Hän palveli sotataiteilijana etulinjassa Ranskassa. Hän saapuu Invernessiin kolmannella kaudella maalaamaan perhepotrettia Oliviasta, Jamesista ja vauvasta. Lloyd osoittaa olevansa kiinnostunut Oliviasta, joka suhtautuu aluksi kielteisesti iskuyrityksiin. Myöhemmin lempi kuitenkin leiskuu kun Olivia tajuaa Lloydin tarjoavan asioita, joita James ei halua tarjota.


title: O sebe

text: O sebe (ven. О себе, "Tällä hetkellä") on venäläisen poplaulaja Polina Gagarinan toinen studioalbumi. Se julkaistiin vuonna 2010 levymerkillä ARS Records.


title: Wisin

text: Wisin (oik. Juan Luis Morera Luna, s. 19. joulukuuta 1978 Cayey, Puerto Rico, Yhdysvallat) on puertoricolainen reggaeton-artisti. Hänet tunnetaan reggaeton-musiikin tunnetuimpiin esittäjiin lukeutuvasta Wisin & Yandel -duosta, mutta hän on tehnyt myös soolouraa.


Let’s Hide Away and Dance Away with Freddy King on yhdysvatalaisen blueskitaristi, laulajan Freddie Kingin vuonna 1961 julkaistu albumi.


title: Let’s Hide Away and Dance Away with Freddy King

text: Kaikki kappaleet kirjoittanut Freddie King ja Sonny Thompson, ellei toisin mainita.


title: Tam, gde ja ne bil

text: Tam, gde ja ne bil (Там, где я не был) on venäläisen rock-laulaja Aleksandr Maršal’n toinen studioalbumi. Se julkaistiin vuonna 1999.


title: Kandahar Giovanni A. Agnelli

text: Kandahar Giovanni A. Agnelli ja Sises ovat laskettelurinteitä Sestrieressä Italiassa.


title: Kandahar Giovanni A. Agnelli

text: Kandahar Giovanni A. Agnelli -rinteessä järjestettiin vuoden 1997 MM-kilpailuiden ja Torinon talviolympialaisten tekniikkalajikilpailut. Rinteessä on järjestetty myös alppihiihdon maailmancupin tekniikkalajiosakilpailuja. Suurpujottelukilpailuiden lähtöpaikka sijaitsee Sises -rinteessä.


title: Tallinnasta pois

text: Tallinnasta pois: groteskia virolaista proosaa on vuonna 2003 julkaistu virolaista kirjallisuutta esittelevä antologia. Sen ovat toimittaneet Raija Hämäläinen ja Hannu Oittinen.


title: Billa

text: Billa on itävaltalainen, kansainvälisesti toimiva päivittäistavarakauppaketju. Ketjun perusti Karl Wlaschek vuonna 1953, ja nykyään sen omistaa saksalainen REWE Group.


title: Billa

text: Ketjulla on myymälöitä Itävallassa, Bulgariassa, Kroatiassa, Romaniassa, Slovakiassa, Tšekissä, Ukrainassa ja Venäjällä. Billalla on ollut myymälöitä aiemmin myös Unkarissa, kunnes alankomaalainen Spar-päivittäistavaraketju osti ne.


title: Kaksitoista profeettaa

text: Kaksitoista profeettaa () on juutalaisen Tanakhin toisen osan Nevi'imin kahdeksas ja viimeinen kirja. Se kokoaa yhteen niin kutsutut pienet profeetat eli kaksitoista profeetallista kirjaa, jotka ovat kristillisen Raamatun Vanhassa testamentissa erillisinä, sen viimeisinä kahtenatoista kirjana.


title: RISC OS

text: RISC OS on Acorn Computers Ltd:n kehittämä käyttöjärjestelmä ARM-pohjaisille kehitysalustoille. Alun perin vuonna 1987 julkaistu RISC OS oli suunniteltu käytettäväksi ARM-ympäristössä. Käyttöjärjestelmä julkaistiin Acorn Archimedes -tietokoneen mukana. Käyttöjärjestelmä tunnettiin alun perin nimellä "Arthur".


title: RISC OS

text: Vakaimmat versiot toimivat ARMv3/ARMv4, RiscPc, ARMv5 "Iyonix" ja ARMv7 Cortex-A8 prosessoreilla. Näillä prosessoreilla varusteltuja järjestelmiä ovat esimerkiksi Raspberry Pi, PandaBoard ja BeagleBone Black. Raspberry Pi - versio on ladattavissa laitteen muistikortille RISC OS:n verkkosivuilta tai NOOBS - työkalun kautta. Nämä versiot sisältävät myös graafisen käyttöliittymän. Raspberry Pi:n, PandaBoardin ja BeagleBone Blackin versiot RISC OS:ta on kehittänyt Castle Technologies.


title: RISC OS

text: Lokakuussa 2006 Castle Technologies on julkaissut jaetun lähdekoodin mallin käyttöjärjestelmäversiolle 5. Jaetun lähdekoodin projektia hallinnoi RISC OS Open Ltd (ROOL).


title: Meri-Lapin Matkailu

text: Meri-Lapin Matkailu Oy koordinoi Simon kunnan, Tervolan kunnan, Kemin kaupungin, Keminmaan kunnan ja Tornion kaupungin matkailun yhteismarkkinointia ja myyntiä. Yhtiö toimii alueorganisaationa ja Meri-Lapin alueen matkailun edunvalvojana. Yrityksen omistavat mainitut kunnat ja kaupungit 25% ja alueen yritykset 75 %.Meri-Lapin Matkailu Oy perustettiin vuonna 2013.


title: Prince Lasha

text: William B. Lawsha, joka tunnetaan paremmin nimellä Prince Lasha (s. 10. syyskuuta 1929 – 12. joulukuuta 2008) oli amerikkalainen jazz-muusikko, jonka soittimia olivat alttosaksofoni, huilu ja klarinetti.


title: Prince Lasha

text: Lasha syntyi Forth Worthissa Texasissa, missä hän opiskeli ja esiintyi yhdessä muiden I.M. Terrel -lukion oppilaiden John Carterin, Ornette Colemanin ja Dewey Redmanin kanssa.


title: Prince Lasha

text: 50-luvulla Lasha muutti Kaliforniaan, missä hän 60-luvulla tuli aktiiviseksi jäseneksi free jazz -liikkeessä, jonka pioneeri oli niin ikään Forth Worthista liikkeellelähtenyt Ornette Coleman. Lasha tunnetaan luultavasti parhaiten esiintymisistään Eric Dolphyn levytyksillä "Iron Man" ja "Conversations" vuodelta 1963, sekä Elvin Jones/Jimmy Garrison "Sextet featuring" McCoy Tyner kokoonpanon levytyksellä "Illuminations!" vuodelta 1964. Ennen näitä levytyksiä vuonna 1962 Lasha oli levyttänyt yhdessä saksofonisti Sonny Simmonsin kanssa albumin "The Cry".


title: Prince Lasha

text: Lasha muutti Eurooppaan ja vuonna 1966 asui Kensingtonissa Lontoossa. Albumi Insight (1966) on levytetty Englannissa ja sillä esiintyy paikallisia muusikoita kuten Bruce Cale, Dave Willis, Jeff Clyne, Joe Oliver, David Snell, Mike Carr, Stan Tracey, John Mumford ja Chris Bateson.


title: Prince Lasha

text: Palattuaan takaisiin Yhdysvaltoihin 1967, Lasha jatkoi työskentelyään saksofonisti Sonny Simmonsin kanssa, minkä tuloksena syntyi albumi "Firebirds" (1967) Contemporary Records -levy-yhtiölle, jolle esimerkiksi Allmusic on myöntänyt viisi tähteä.


title: Prince Lasha

text:
Vuonna 2005 Lasha äänitti albumin "The Mystery of Prince Lasha" Odean Pope Trion kanssa. Lasha kuoli 12. joulukuuta 2008 Oaklandissa Kaliforniassa.Gene Ammons
Eric Dolphy
Elvin Jones / Jimmy Garrison
Michael White


title: BatteryRun

text: BatteryRun on laskettelurinne ja -puisto Kuusamon Rukalla.


title: BatteryRun

text: BatteryRun-rinteessä järjestettiin vuoden 2005 freestylehiihdon MM-kilpailuiden kumparelaskun ja perinteisten hyppyjen kilpailut. Siinä järjestetään myös freestylehiihdon maailmancupin kumparelaskukilpailuja.


title: Itä-Timorin maantiede

text: Itä-Timorin valtio muodostaa Timorin saaren puolikkaan Pienillä Sundasaarilla Kaakkois-Aasiassa. Itä-Timor sijaitsee Indonesian ja Australian välissä. Timorin saari on jaettu Indonesian ja Itä-Timorin kesken. Timor on vuoristoinen saari, mutta toisin kuin muilla Pienten Sundasaarten saarilla, Timorilla ei ole toimivia tulivuoria. Saarella vallitsee trooppinen ilmasto, Timorilla on kuumaa ja kosteaa läpi vuoden.


title: Itä-Timorin maantiede

text: Itä-Timor sijaitsee Timorin saaren itäosassa. Timorin saari on Malaijien saaristoon kuuluvien Pienten Sundasaarten saariston suurin ja itäisin saari. Itä-Timorin ainoa rajanaapuri on Indonesia. Timorin saaren länsiosa kuuluu Indonesian Itäisen Nusa Tenggaran provinssiin. Itä-Timoriin kuuluu myös Oecussen alue, joka sijaitsee eksklaavina Timorin saaren luoteisosassa, erillään muusta Itä-Timorista. Itä-Timorin eteläpuolella sijaitsee Timorinmeri, saarelta on matkaa Australiaan noin 500 kilometriä. Itä-Timorin pohjoispuolella on Bandanmeri ja luoteispuolella Savunmeri. Itä-Timorille kuuluvia saaria ovat Jacon saari aivan Timorin itäkärjen tuntumassa, sekä Timorin pohjoispuolella sijaitseva Atauro. Itä-Timorin pääkaupunki ja suurin kaupunki Dili, sijaitsee saaren pohjoisrannikolla.


title: Itä-Timorin maantiede

text: Timor on vuoristoinen saari, mutta toisin kuin Pienten Sundasaarten läntisimmät saaret, Timor ei ole täysin vulkaaninen eikä saarella ole toimivia tulivuoria. Saaren kallioperä on vanhempaa vulkaanista materiaalia. Maanjäristyksiä saarella saattaa esiintyä. Vuorijono halkoo Itä-Timoria itä-länsi -suunnassa. Itä-Timorin korkein vuori on 2963 metriä korkea Tatamailau, joka sijaitsee suunnilleen Itä-Timorin valtion maantieteellisen keskipisteen kohdalla.


title: Itä-Timorin maantiede

text: Vuoristossa polveilevat joet ovat muodostaneet syviä rotkoja vuorten väliin. Itä-Timorin pisin joki on 80 km pituinen Laclo. Muita tärkeitä jokia ovat Lies ja Seical.


title: Itä-Timorin maantiede

text: Itä-Timorin ilmasto on trooppinen kuuma ja kostea ilmasto. Maassa on kuiva kausi toukokuusta marraskuuhun, jolloin lämpötila on keskimäärin 20–33 °C. Loka-marraskuussa kosteus saapuu ja monsuunisateet alkavat. Kostea kausi on joulukuusta huhtikuuhun, jolloin lämpötila on keskimäärin 29–35 °C ja kosteuden vuoksi sää saattaa tuntua tukalalta. Kosteana kautena saadaan rankkasateita ja ne saattavat aiheuttaa tulvia. Vuoristossa lämpötila on päivisin lämmin tai kuuma, öisin on viileää. Trooppiset hirmumyrskyt ovat Itä-Timorissa mahdollisia marraskuusta huhtikuuhun, mutta niiden vaikutus on yleensä heikko, johtuen maan sijainnista lähellä päiväntasaajaa.


title: Itä-Timorin maantiede

text: Itä-Timorilla on metsiä vain maan etelärannikolla ja vuoristoalueilla, jotka ovat otollisempia ilmastoltaan metsän kasvulle. Saaren alkuperäistä metsää on hakattu siirtomaa-ajoista lähtien, eurooppalaisten himoitseman santelipuun vuoksi, mutta saaren metsät eivät ole alkujaan olleet muutenkaan kovin runsaita. Saaren alkuperäisistä metsistä on hakattu noin 88 000 hehtaaria, joka on 1% alueesta. Valtalajeja metsissä ovat muun muassa eukalyptukset ja santelipuut. Saaren pohjoisrannalla kasvaa laikuttain mangrovekasvillisuutta.


title: Itä-Timorin maantiede

text: Itä-Timorin luonnossa on piirteitä sekä Aasian että Australian eläinlajistosta, sillä saarella elää apinalajeja sekä pussieläimiä. Saari on ollut niin kauan eristyksissä, että siellä on kehittynyt myös kotoperäisiä lajeja. Luonto tunnetaan kuitenkin huonosti. Alkuperäisiin nisäkkäisiin kuuluu ainakin 30 lepakkolajia, päästäisiä ja rottia. Itä-Timorilla elää ainakin 240 lintulajia, joista 31 on kotoperäisiä.


title: Itä-Timorin maantiede

text: Itä-Timorin ensimmäinen kansallispuisto on Nino Konis Santanan kansallispuisto, joka perustettiin vuonna 2007. Alueella elää useita endeemisiä lintulajeja, muun muassa uhanalainen celebesinkakadu.


title: Itä-Timorin talous

text: Itä-Timor on itsenäistymisensä jälkeen kohdannut suuria haasteita maan infrastruktuurin jälleenrakentamisessa, hallinnon vahvistamisessa ja työpaikkojen lisäämisessä. Maassa on merkittävät öljyvarannot, mutta toistaiseksi niistä ei ole ollut hyötyä suurimmalle osalle maan väestöstä.


title: Itä-Timorin talous

text: Timorilla on merkittävät öljy- ja kaasuvarannot, mutta se ei ole juurikaan hyödyttänyt maaseudun asukkaita, jotka saavat elantonsa kotitarveviljelystä. Lähes puolet maan väestöstä elää äärimmäisessä köyhyydessä. Itä-Timorin öljyrahasto perustettiin vuonna 2005 ja IMF on määritellyt maan maailman öljyriippuvaisimmaksi valtioksi. Öljyrahasto kattaa lähes koko hallituksen vuosibudjetin.


title: Itä-Timorin talous

text: Maatalousala työllistää 80 % maan väestöstä. Noin 67 000 itätimorilaista kotitaloutta kasvattaa kahvia. Suuri osa heistä on köyhiä. He saavat tuottoa työstään noin 3,7 USD päivässä. 11 000 kotitaloutta kasvattaa mungpapuja, useimmat heistä toimivat omavaraisviljelijöinä. Kahvi on öljyn jälkeen maan toiseksi merkittävin vientituote. Kahvi tuottaa Itä-Timorille 10 miljoonaa Yhdysvaltain dollaria vuodessa. Merkittävin itätimorilaisen kahvin ostaja on yhdysvaltalainen kahvilaketju Starbucks.


title: Itä-Timorin talous

text: Maan taloutta ovat huomattavasti vahvistaneet öljyn- ja kaasun tuotannosta saadut tulot, mutta maassa ei ole tuotantolaitoksia joten ala työllistää vain vähän itätimorilaisia. Kaasu johdetaan jalostettavaksi Australiaan, mutta Itä-Timor on kiinnostunut kehittämään oman maansa jalostuskapasiteettia. Öljytulojen osuus on 90 % valtion budjetista ja siitä saatavia varoja rahastoidaan tulevaisuuden varalle. Yksityissektorin kehitys on heikkoa pääoman puutteen, heikon infrastruktuurin, epätäydellisen oikeusjärjestelmän ja tehottoman ympäristön sääntelyn vuoksi.


title: Itä-Timorin talous

text: Itä-Timor on energiantuotannon suhteen omavarainen. Maan väestöstä vain 42 % elää sähköistetyissä kotitalouksissa. Maaseudulla 27 % kodeista on sähköistetty. Vielä vuonna 1985 sähköistettynä oli vain neljä prosenttia maasta. Maan sähköverkon kehitys oli suhteellisen nopeaa Indonesian hallitessa Itä-Timoria, mutta silloinkin Itä-Timor oli Indonesian toiseksi vähiten sähköistetty provinssi. Maan sähköverkko tuhoutui laajalti vuoden 1999 väkivaltaisuuksissa. Maan sähköntuotanto toteutuu lähes yksinomaan dieselmoottorein. Maassa on potentiaalia uusiutuvien energianlähteiden vesivoiman, tuulivoiman ja aurinkovoiman kehittämiselle mutta kehitys on vasta alussa.


title: Itä-Timorin talous

text: Itä-Timorissa on kuusi lentokenttää, joista merkittävin on pääkaupunki Dilin lentoasema. Maassa on yksi kauppasatama, joka sijaitsee Dilissä. Rautateitä maassa ei ole. Tieverkostoa maassa on noin 6000 kilometriä, ja siitä on päällystetty noin 2600 km.


title: Itä-Timorin talous

text: Maan tietoliikenneverkko tuhoutui suurelta osin 1999 tapahtumien seurauksena. Maan tietoliikenne ulkomaille on hyvin rajoittunutta. Internetin käyttäjiä maassa on 165 000, runsaat 13 % maan väestöstä. Maassa on yksi julkinen TV-kanava, jonka lähetyskielet ovat tetum, indonesia ja portugali.


title: Charley Pride

text: Charley Frank Pride (s. 18. maaliskuuta 1934 Sledge, Mississippi) on yhdysvaltalainen countrymuusikko.


title: Charley Pride

text: RCA Records julkaisi Priden ensimmäisen singlen vuonna 1965. Hänestä tuli pian tämän jälkeen yksi countrymusiikin suurimmista nimistä.


title: Charley Pride

text: Tunnettuja kappaleita ovat muiden muassa ”Kiss an Angel Good Morning”, ”Just Between You and Me” ja ”(Is Anybody Going To) San Antone”.


title: Itä-Timorin alueet

text: Itä-Timor jakaantuu hallinnollisesti 13 piirikuntaan. Alueet jakaantuvat edelleen pienempiin osapiireihin.


title: Houaphan

text: Houaphan () on Laosin maakunta, joka sijaitsee maan pohjoisosassa, Vietnamin rajalla. Houaphanin pääkaupunki on Xam Nua. Maakunnan pinta-ala on 16 500 neliökilometriä. Vuoden 2015 väestönlaskennassa siellä oli 280 938 asukasta. Maakunta on jaettu kahdeksaan piirikuntaan: Xam Neua, Xiengkhor, Viengthong, Vieng Xay, Huameuang, Xam Tai, Sopbao ja Add.


title: TAAG Angola Airlinesin lento 462

text: TAAG Angola Airlinesin lento 462 oli TAAG Angola Airlinesin reittilento Lubangon lentoasemalta Luandan Quatro de Fevereiron lentoasemalle. Lennolla 8. marraskuuta 1983 käytetty Boeing 737-2M2 syöksyi maahan pian lähdettyään lentoon Lubangosta. Kaikki 126 matkustajaa ja neljä miehistön jäsentä kuolivat onnettomuudessa.


title: TAAG Angola Airlinesin lento 462

text: Onnettomuus on kuolonuhrien määrällä mitattuna Angolan historian toiseksi pahin. Pahempi on vain Jamban lento-onnettomuus 1995, jossa kuoli 141 ihmistä.


title: TAAG Angola Airlinesin lento 462

text: Onnettomuuslennolla käytetty lentokone oli huhtikuussa 1982 ensilentonsa lentänyt Boeing 737-2M2 (rekisteritunnus D2-TBN, valmistenumero 22775). Sen voimanlähteenä oli kaksi Pratt & Whitney JT8D-17 -suihkumoottoria. Se oli toimitettu TAAG Angola Airlinesille uutena toukokuussa 1982.


title: TAAG Angola Airlinesin lento 462

text: Lentoonlähdön jälkeen kone nousi 200 jalan korkeuteen (60 metriä), mutta alkoi sitten vajota ja kallistua vasemmalle. Koneen siipi osui lopulta maahan 800 metrin päässä kiitotien päästä, jolloin kone syöksyi maahan ja räjähti.


title: TAAG Angola Airlinesin lento 462

text: Sissiliike UNITA ilmoitti ampuneensa koneen alas ilmatorjuntaohjuksella protestoidakseen Angolan hallitusta vastaan. Sen mukaan lennolla oli vain sotilashenkilöstöä. Angolan viranomaiset ilmoittivat, että lennolla oli vain kaksi sotilasta. Virallinen kanta on, että onnettomuuden aiheutti tekninen vika.


title: Ambla

text: Ambla on pienkauppala ja entinen kunta Viron Järvamaan maakunnassa. Vuoden 2017 kuntauudistuksessa seitsemän Järvamaan kuntaa, Albu, Ambla, Imavere, Järva-Jaani, Kareda, Koeru ja Koigi, yhdistettiin Järvan kunnaksi. Amblan kunnan keskus, Amblan pienkauppala, säilyi muutoksessa pienkauppalana.


title: Ambla

text: Amblan kunta sijaitsi maakunnan pohjoisosassa Tallinnan kaakkois- ja Paiden pohjoispuolella. Amblassa oli arviolta 2 013 asukasta (vuonna 2016) ja sen pinta-ala oli 166,6 neliökilometriä.


title: Ambla

text: Amblaan kuului 3 pienkauppalaa ("alevik") – Ambla, Aravete ja Käravete – sekä 10 kylää: Jõgisoo, Kukevere, Kurisoo, Mägise, Märjandi, Raka, Rava, Reinevere, Roosna ja Sääsküla.


title: Ambla

text: Vuoden 2011 väestönlaskennan mukaan Amblan kunnassa oli 1 935 asukasta, joista 1 836 (94,9 %) oli virolaisia, 45 (2,3 %) venäläisiä ja 51 (2,6 %) muita kansallisuuksia.


title: Muhammad V (Malesia)

text: Muhammad V (s. 6. lokakuuta 1969), oikealta nimeltään Muhammad Faris Petra, oli Kelantanin sulttaani ja Malesian kuningas eli Yang di-Pertuan Agong tammikuuhun 2019 jolloin hän erosi.. Hän seurasi Kelantanin sulttaanina isäänsä Ismail Petraa vuonna 2010. Hän astui Malesian kiertävään kuninkaanvirkaan vuonna 2016.. Muhammad V luopui kruunusta 6. tammikuuta 2019.


title: Muhammad V (Malesia)

text: Hän oli Malesian ensimmäinen Yang di-Pertuan Agong joka on lupunut kruunusta. Hän meni naimisiin Miss Moskovan Oksana Vojevodinan kanssa marraskuussa 2018.


title: Markus Fagervall

text: Markus Fagervall (s. 5. lokakuuta 1982 Kiiruna) on ruotsalainen laulaja. Hän voitti Idols-laulukilpailun vuonna 2006 (ruots. "Idol 2006").


title: Markus Fagervall

text: Markus Fagervallin äiti on suomalainen, ja hänen isänsä on kotoisin Tornionjokilaaksosta Ruotsin puolelta. Hän on sukua Markus Krunegårdille, Susanna Heikille ja Suvi Teräsniskalle.


title: Imavere

text: Imavere () oli kunta Viron Järvamaan maakunnassa. Vuoden 2017 kuntauudistuksessa seitsemän Järvamaan kuntaa, Albu, Ambla, Imavere, Järva-Jaani, Kareda, Koeru ja Koigi, yhdistettiin Järvan kunnaksi.


title: Imavere

text: Kunta sijaitsi maakunnan eteläosassa Paiden kaakkois- ja Põltsamaan luoteispuolella. Imaveressa oli arviolta 897 asukasta (vuonna 2016) ja sen pinta-ala oli 139,61 neliökilometriä.


title: Imavere

text: Imavereen kuului 13 kylää: Eistvere, Hermani, Imavere, Jalametsa, Järavere, Kiigevere, Käsukonna, Laimetsa, Puiatu, Pällastvere, Taadikvere, Tammeküla ja Võrevere.


title: Imavere

text: Vuoden 2011 väestönlaskennan mukaan Imaveren kunnassa oli 849 asukasta, joista 843 (99,3 %) oli virolaisia, 3 (0,4 %) venäläisiä ja 3 (0,4 %) muita kansallisuuksia.


title: Namakoe Nkhasi

text: Namakoe Nkhasi (s. 10. tammikuuta 1994) on lesotholainen kestävyysjuoksija.


title: Namakoe Nkhasi

text: Nkhasi saavutti Afrikan-mestaruuskilpailuissa Durbanissa 2016 pronssia 10 000 metrin juoksussa Lesothon ennätysajalla 28,06,33. 5 000 metrillä hän sijoittui kuudenneksi niin ikään maansa ennätysajalla 13.21,68. Saman vuoden Rio de Janeiron olympialaisissa hän karsiutui 5 000 metrin alkuerissä ajalla 13.41,92.


title: Anthony Ryle

text: Anthony Ryle (2. maaliskuuta 1927 – 29. syyskuuta 2016) oli brittiläinen lääkäri ja alkujaan psykoanalyyttisen koulutuksen saanut psykoterapeutti, joka tunnetaan parhaiten kognitiivis-analyyttisen psykoterapian (KAT) kehittäjänä.


title: Anthony Ryle

text: Ryle kiinnostui mielenterveydestä toimiessaan yleislääkärinä Lontoossa. Sittemmin hän toimi muun muassa Sussexin yliopiston terveyspalvelujen johtajana (1964–76) ja Lontoon Pyhän Thomasin sairaalan (St. Thomas Hospital) konsultoivana psykoterapeuttina (1980–92) ja sai kunniajäsenen aseman alan oppilaitoksessa (Royal College of Psychiatrists).


title: Anthony Ryle

text: Hänen kirjojaan ovat muun muassa


title: Anthony Ryle

text: Anthony Ryle toimi myös Suomen ensimmäisen KAT-psykoterapeuttikoulutuksen luennoitsijana (1986–1988). Hänen rinnallaan kognitiivis-analyyttista psykoterapiaa kehitti myöhemmin esimerkiksi suomalainen professori Mikael Leiman.


title: Atlético Nacional

text: Atlético Nacional S. A., tunnetaan nimillä Atlético Nacional tai pelkästään Nacional, on kolumbialainen jalkapalloseura, joka on tulee Medellínin kaupungista. Seura on perustettu vuonna 1947 ja sen edustusjoukkue pelaa maan korkeimmalla sarjatasolla Categoría Primera A:ssa. Seura on kahden muun seuran Millonariosin ja Santa Fen lisäksi ainoa, joka on pelannut läpi historiansa maan pääsarjassa.


title: Atlético Nacional

text:
Atlético Nacional pelaa kotiottelunsa Atanasio Girardotilla, jonka yleisökapasiteetti on 45 943. Stadionilla kotiottelunsa pelaa myös paikaillisseura Independiente Medellín.
Vuonna 2016 seura voitti Copa Libertadoresin toisen kerran historiassaan. Joukkueen tie alkoi alkulohkoista, joista se selvisi puhtaalla pelillä pudostuspeleihin. Pudotuspeleissä tie kantoi lopulta aina loppuotteluun saakka, jossa vastaan asettui ecuadorilainen Independiente del Valle. Loppuottelu oli kaksiosainen, jonka ensimmäinen osa päättyi tasatulokseen 1–1 ja jälkimmäisen Nacional vie nimiinsä 1–0 varmistaen toisen mestaruutensa.


title: Atlético Nacional

text: Copa Libertadoresin voiton myötä seura pääsi ottamaan osaa myös vuoden 2016 Copa Sudamericanaan, jossa tie vei niin ikään loppuotteluun saakka. Loppuottelussa Nacionalin oli määrä kohdata brasilialainen Chapecoense kaksiosaisessa otteluparissa. Ensimmäinen osa oli tarkoitus pelata 30. marraskuuta 2016 Medellínissa, mutta 28. marraskuuta 2016 sattuneen lento-onnettomuuden takia, joka vaati 19 Chapecoensen pelaajan ja yhteensä 71 ihmisen hengen, loppuottelu peruutettiin. Onnettomuuden seurauksena Nacional ehdotti Etelä-Amerikan jalkapalloliitto CONMEBOL:lle, että turnauksen voitto luovutettaisiin Chapecoenselle. Ele keräsi ihastusta ympäri maailman ja seura palkittiin CONMEBOL:n reilun pelin -palkinnolla tekonsa johdosta.


title: Alaotrajärvi

text: Alaotrajärvi on Madagaskarin suurin järvi. Se sijaitsee entisen Toamasinan provinssin alueella keskiylätasangon pohjoisosassa. Sen valuma-alueeseen kuuluu matalia järviä ja soita, joita ympäröi tiheä kasvillisuus. Se on maan riisinviljelyalueen keskus. Sen luonto on rikas, ja siellä on runsaasti harvinaisia ja vaarantuneita lajeja. Se on myös tärkeä kalastusalue.


title: Alaotrajärvi

text: Järvelle istutettiin vuonna 1954 tummatilapiaa, ja se runsastui nopeasti, mahdollisesti siksi, että se tuli ekologiseen rakoon kasvinsyöjänä. Jo vuonna 1957 se muodosti saaliista 46 %.


title: Alaotrajärvi

text: Järvi on tärkeä mutta koko ajan uhanalaisemmaksi muuttuva vesilintujen elinalue. Siellä on sellainen vaarantunut laji kuin madagaskarinsorsa ("Anas melleri"). Pohjois-Madagascarissa on ollut kaksi kotoperäistä lajia, madagaskarinsotka ("Aythya innotata") ja alaotrajärvenuikku ("Tachybaptus rufolavatus"). Madagaskarinsotka on nyt äärimmäisen uhanalainen laji, eikä sitä enää ole järvessä, joskin muualla sitä on hyvin pieni määrä. Alaotrajärvenuikku julistettiin hävinneeksi lajiksi 2010. Aiemmin Alaotranjärvellä eniten. Lähes lentokyvytöntä lintua ei ehkä ole ollut koskaan muualla kuin aivan järven lähituntumassa.


title: Valkotöyhtöuikku

text: Valkotöyhtöuikku, aikaisemmalta nimeltään rollanduikku ("Rollandia rolland") on uikkulintuihin kuuluva lintulaji. Sen levinneisyysaluetta ovat Argentiina, Bolivia, Brasilia, Chile, Falklandinsaaret (Malvinas), Paraguay, Peru ja Uruguay. Vaelluslintuna sitä tavataan Etelä-Georgiassa ja Eteläisillä Sandwichsaarilla. Sen kanta on pienenemässä.


title: Valkotöyhtöuikku

text: Sitä tavataan suurissa järvissä 3 500–4 500 metrin korkeudessa.


title: Valkotöyhtöuikku

text: Lajin koiras ja naaras ovat saman näköiset, ja niiden pituus on 27–35 senttiä. Aikuisen pesimäaikainen höyhenyksessä on niskassa selvä valkoinen töyhtö. Korvien ympärillä on suuret valkoiset höyhentupsut, mutta muuten pää, kaula ja selkä ovat viheähohtoisen mustat, ja hartia- ja selkäsulkia reunustaa ruskea. Alapuoli on tummanpunaruskea, ja siinä on usein ruskeita tai harmaita täpliä. Silmät ovat punaiset, nokka musta ja jalat harmaat tai ruskeahkot. Pesimäajan ulkopuolella aikuisen höyhenys on pikemmin tummanruskea kuin musta. Töyhtö muuttuu huomaamattomaksi, pään ja kauan sivut ovat valkoiset, ja siiven valkoiset läiskät säilyvät. Kaula rinta ovat kellanruskeat ja vaalenevat vatsassa. Nuoret linnut muistuttavat ei-pesimäasuisia aikuisia, mutta kurkku ja kaulan sivut ovat ruskeajuovaiset.


title: Alphonce Simbu

text: Alphonce Felix Simbu (s. 14. helmikuuta 1992) on tansanialainen maratoonari. Hän edusti maataan vuoden 2015 yleisurheilun MM-kisojen maratonilla, sijoittuen 12:nneksi ajalla 2.16.58, ja samana vuonna järjestetyissä maastojuoksun MM-kisoissa, missä hänen sijoituksensa oli 48. Rio de Janeiron olympialaisissa vuonna 2016 hän sijoittui maratonilla viidenneksi ajalla 2.11.15. Lontoon MM-kilpailuissa 2017 hän saavutti uransa ensimmäisen arvokisamitalin juoksemalla maratonin kolmanneksi ajalla 2.09.51.


title: Alphonce Simbu

text: Lähde:


title: Oksifenisatiini

text: Oksifenisatiini (CHNO) on heterosyklinen aromaattinen yhdiste. Yhdistettä on käytetty aikaisemmin ulostuslääkkeenä, mutta se on vedetty pois markkinoilta 1970-luvulla sen maksatoksisuuden vuoksi.


title: Oksifenisatiini

text: Oksifenisatiinin käyttö ulostuslääkkeenä perustui todennäköisesti natrium-kaliumpumpun toiminnan estämiseen. Oksifenisatiinia oli käytetty ulostuslääkkeenä yli 50 vuoden ajan kunnes vuonna 1969 julkaistu raportti osoitti yhteyden oksifenisatiinin pitkäaikaisen käytön ja akuutin ja kroonisen hepatiitin väillä. Hepatiitin syynä oli lääkeaineen aiheuttama immuunipuolustuksen reaktio. Oksifenisatiinin aiheuttaman hepatiitin oireita olivat muun muassa väsymys, keltaisuus ja anoreksia.


title: Oksifenisatiini

text: Oksifenisatiinia valmistetaan isatiinin ja fenolin välisellä reaktiolla. Tuote voidaan myös asetyloida oksifenisatiiniasetaatiksi (CHNO).


title: Prizefighter

text: Prizefighter on ammattinyrkkeilyturnaus jonka on kehittänyt nyrkkeilypromoottori Barry Hearn. Tapahtuman televisioi Sky Sports. Prizefighterissä otetaan kahdeksan nyrkkeilijää jotka jaetaan neljäksi ottelupariksi. Otteluiden voittajat jatkavat seuraaviin otteluihin ja kohtaavat niissä toiset voittajat. Tätä jatketaan kunnes viimeinen voittaja on saatu selville. Ottelut ovat kolmieräisiä ja erän pituus on kolme minuuttia. Sarjan voittaja saa 32,000 punnan rahapalkinnon. Kaikki ottelut käydään samana iltana.


title: Prizefighter

text: Ensimmäinen Prizefighter tapahtuma järjestettiin York Hallissa Englannissa. Tapahtumassa oli 8 raskaansarjan nyrkkeilijää kilpailemassa palkinnosta. Kilpailijat olivat: Martin Rogan, David Dolan, Dave Ferguson, Billy Bessey, Alex Ibbs, Darren Morgan, Paul Butlin ja Colin Kenna. Rogan voitti loppuottelussa pistevoitolla Dolanin.


title: Prizefighter

text: Toinen Prizefighter tapahtuma järjestettiin Newcastlessa Telewest Areenalla syyskuussa 2008. Osallistujat olivat: Sam Sexton, Pele Reid, Luke Simpkin, Dave Ferguson, Chris Burton, David Ingleby, Lee Swaby ja Darren Morgan. Turnauksen voitti Sam Sexton.


title: Prizefighter

text: Kolmas Prizefighter tapahtuma järjestettiin York Hallissa ja painoluokkana oli välisarja. Osallistuneet kilpailijat olivat Ted Bami, Nigel Wright, Ross Minter, Michael Lomax, Craig Dickson, Mark Lloyd, Steven Conway ja Andrew Ferrans. Prizefighterin voitti Michael Lomax.


title: Prizefighter

text: Neljäs Prizefighter oli keskisarjan tapahtuma ja se järjestettiin York Hallissa. Osallistujina olivat Paul Samuels, Danny Butler, Max Maxwell, Steve Ede, Cello Renda, Danny Thornton, Joe Rea ja Martin Murray.


title: Prizefighter

text: Martin Murray voitti turnauksen. Turnauksen viimeisessä ottelussa olivat vastakkain Murray ja Cello Renda. Murray kaatoi Rendan ottelun aikana kahdesti kanveesiin ja voitti lopulta ottelun hajaäänituomiolla.


title: Prizefighter

text: Viides Prizefighter oli Raskaan keskisarjan tapahtuma joka järjestettiin 20. helmikuuta 2009. Tapahtumaan osallistuneet nyrkkeilijät olivat Courtney Fry, Shon Davies, Tony Oakley, Billy Boyle, Bob Ajisafe, Carl Dilks, Darren Stubbs ja Steve Spartacus. Prizefighterin voitti Tony Oakley.


title: Prizefighter

text: Kuudes Prizefighter sarja oli kevytsarjan tapahtuma ja se käytiin 24. maaliskuuta 2009 Kelvin Hallissa Skotlannissa. Osallistuneet nyrkkeilijät olivat Ryan Brawley, Ben Murphy, Paul Holborn, Charlie King, Gary McArthur, Steve Saville, Stephen Burke ja Stuart Green. Brawley voitti turnauksen.


title: Prizefighter

text: Seitsemäs Prizefighter sarja oli alemman raskassarjan tapahtuma. Ottelut käytiin 19. toukokuuta 2009 Lontoossa. Tapahtuman voitti Ovill McKenzie.


title: Prizefighter

text: Kahdeksas Prizefighter sarja oli raskaansarjan tapahtuma. Tapahtuma järjestettiin alun perin York Hallissa mutta siirrettiin ExCeL London areenalle. Tapahtuman voitti Audley Harrison.


title: Prizefighter

text: Yhdeksäs Prizefighter tapahtuma järjestettiin 4. joulukuuta 2009. Tapahtumassa olivat ylemmän kevytsarjan ottelijat. Tapahtuman voitti Gavin Reeds.


title: Prizefighter

text: Kymmenes Prizefighter tapahtuma järjestettiin 26. helmikuuta 2010 York Hallissa ja ottelut käytiin ylemmässä välisarjassa. Prizefighterin voitti Prince Arron.


title: Prizefighter

text:
Yhdestoista Prizefighter tapahtuma järjestettiin 30. huhtikuuta 2010 York Hallissa. Painoluokkana oli alempi raskassarja. Prizefighterin voitti Jon-Lewis Dickinson.
Herbie Hide voitti ottelun Wayne Brooksia vastaan mutta joutui vetäytymään turnauksesta päiden törmäyksestä aiheutuneen haavan vuoksi.


title: Prizefighter

text: Kahdestoista Prizefighter järjestettiin York Hallissa. Painoluokkana oli ylempi kääpiösarja. Tapahtuman voitti Willie Casey.


title: Prizefighter

text: Kolmastoista Prizefighter tapahtuma järjestettiin edellisten tavoin York Hallissa. Painoluokkana oli ylempi keskisarja. Tapahtuman voitti Patrick Mendy.


title: Prizefighter

text: Neljästoista Prizefighter oteltiin raskaassasarjassa. Tapahtuman voitti Michael Sprott


title: Prizefighter

text: Viidestoista Prizefighter tapahtuma oli ylemmän höyhensarjan nyrkkeilijöiden kohtaaminen ja tapahtuma käytiin 21. marraskuuta 2010. Tapahtuman voitti Gary Buckland.


title: Prizefighter

text: Kuudestoista Prizefighter järjestettiin 29. tammikuuta 2011 ja ottelijat olivat raskaasta keskisarjasta. Tapahtuman voitti Travis Dickinson.


title: Prizefighter

text: Seitsemästoista Prizefighter tapahtuma järjestettiin ylemmässä keskisarjassa 23. maaliskuuta 2011. Tapahtuman voitti Rocky Fielding.


title: Prizefighter

text: Kahdeksastoista Prizefighter tapahtuma järjestettiin raskaassasarjassa 7. toukokuuta 2011. Tapahtuman voittaja oli Mike Perez.


title: Prizefighter

text: Yhdeksästoista Prizefighter tapahtuma järjestettiin 7. kesäkuuta 2011 ja nyrkkeilijät olivat välisarjasta. Tapahtuman voitti Yassine El maachi.


title: Prizefighter

text: Kahdeskymmenes Prizefighter tapahtuma järjestettiin ylemmän välisarjan nyrkkeilijöiden kesken 15. syyskuuta 2011. Tapahtuman voitti Robert Lloyd-Taylor.


title: Prizefighter

text: 21. Prizefighter tapahtumassa ottelivat ylemmän kärpässarjan ottelijat. Sarjan voitti Lee Haskins.


title: Prizefighter

text: 22. Prizefighter käytiin höyhensarjassa 29. lokakuuta 2011. Sarjan voitti Choi Tseveenpurev.


title: Prizefighter

text: 23. Prizefighter käytiin ylemmässä kevytsarjassa 11. helmikuuta 2012. Sarjan voitti Adil Anwar.


title: Prizefighter

text: 24. Prizefighter käytiin 5. toukokuuta 2012 painoluokan ollessa keskisarja. Sarjan voitti Eamonn O'Kane.


title: Prizefighter

text: 25. Prizefighter käytiin 20. kesäkuuta 2012. Raskaansarjan painoluokan voittaja oli Tor Hamer


title: Prizefighter

text: 26. Prizefighter käytiin 6. lokakuuta 2012. Painoluokkana oli kevytsarja. Sarjan voitti Terry Flannigan.


title: Prizefighter

text: 27. Prizefighter käytiin ylemmässä välisarjassa 3. marraskuuta 2012. Sarjan voitti Larry Ekundayo.


title: Prizefighter

text: 28. Prizefighter käytiin välisarjassa 19. tammikuuta 2013. Sarjan voitti Glenn Foot.


title: Prizefighter

text: 29. Prizefighter käytiin raskaassasarjassa 23. helmikuuta 2013. Sarjan voitti Audley Harrison


title: Prizefighter

text: 30. Prizefighter käytiin alemman raskaansarjan nyrkkeilijöiden välillä 18. toukokuuta 2013. Sarjan voitti Wadi Camacho.


title: Prizefighter

text: 31. Prizefighter käytiin ylemmässän välisarjan nyrkkeilijöiden välillä. Turnauksen voitti Chris Jenkins.


title: Prizefighter

text: 32. Prizefighter käytiin raskaassasarjassa. Turnaukseen ottivat osaa tunnetuimpina iskijöinä James Toney ja Michael Sprott. Sprott voitti Prizefighterin.


title: Prizefighter

text: 33. Prizefighter käytiin kevytsarjassa. Turnauksen voitti Jono Carroll.


title: Prizefighter

text: 34. Prizefighter käytiin välisarjassa. Turnauksen voitti Johnny Coyle.


title: Prizefighter

text: 35. Prizefighter käytiin keskisarjassa. Turnauksen voitti Tom Doran.


title: Sammon tarina

text: Sammon tarina voi tarkoittaa seuraavia:


title: Vihnusjärvi

text: Vihnusjärvi on Pirkanmaalla Nokian Kankaantaustan itäpuolella Tampereen rajaa vastassa sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Vihnusjärvi on osa Vihnusjärven valuma-aluetta.


title: Vihnusjärvi

text: Järvi on 2,5 kilometriä pitkä, 450 metriä leveä ja sen pinta-ala on 71 hehtaaria. Se on syntynyt Maatialanharjun ja Kappelinmäen taakse jääneeseen laaksoon ja sen vedet purkautuvat Pyhäjärven Maatialanlahteen 250 metristä ojaa myöten. Valtatien 12 Maatialanlahden ylittävä maantiepengerrys erottaa lahden Pyhäjärvestä, mutta sen vedet virtaavat lyhyen sillan ali Pyhäjärveen. Vihnusjärveen laskee kaksi lyhyttä ojaa Kankaantaustan takaa, mutta pääosa vesistä ovat peräisin järven itäpäähän laskevasta Myllypurosta. Myllypuro on Vihnusjärven valuma-alueen pääuoma. Sen valuma-alueella sijaitsevat Tampereen kaupungin Vuorentaustan, Tesoman ja Ikurin kaupunginosat. Lisäksi valuma-alueella sijaitsee Myllypuron teollisuusalue. Järvi on luodattu ja sen 18,5 metrinen syvin kohta sijaitsee keskikohdan itäpuolella. Järven keskisyvyys on vain 9,5 metriä ja veden laskennallinen viipymä järvessä on 161 vuorokautta. Järven rantaviivan pituus on 6,1 kilometriä. Eteläranta on kapean harjun alarinnettä ja pohjoisranta kangasmetsän rinnemetsää. Järven itäpäässä sijaitsee Vihnusvuori, jonka rinteissä on kivikkoa ja kalliopaljastumia.


title: Vihnusjärvi

text: Nokian kaupungin taajama-alue reunustaa järven länsi- ja pohjoisrantoja. Pohjoisrannat ovat asuntoalueita, mutta järven itäpään rannat ovat metsäisiä. Järven pohjoisrannan keskivaiheilla on runsaasti vapaa-ajan asuntoja, mutta itäpää ja etelärannat ovat rakentamattomia. Siellä kulkevat kuntoradan polut ja siellä sijaitsee eräs Nokian kaumpungin vedenottamoista. Aivan järven länsipään rantaan on rakennettu vanhainkoti, jonka takana sijaitsevat urheilukentät, jäähalli ja puisto. Lounaisrannassa mäen päällä sijaitsee Nokian kirkko ja sen hautausmaat. Vanhainkodin lähellä on uimaranta ja vedenottamon alla sijaitsee hiekkaranta, joka on myös yleinen uimaranta.


title: Vihnusjärvi

text: Vihnusjärven vedenlaatua on tutkittu lukuisia kertoja ja siitä on olemassa runsaasti tietoa. Järven vedenväri on lievästi ruskeaa ja vedessä paljon humusta. Veden happamuustaso on humuksen määrästä huolimatta normaalia ja järven puskurikyky happamoitumista vastaan on hyvä. Veden happamuustasossa ei ole tapahtunut pitkään aikaan muutoksia. Järven ravinnetasot ovat fosforipitoisuuden osalta lievästi rehevöityneiden järvien tasoa. Alin pitoisuusarvo mitattiin loppukesällä 2000, kun fosforipitoisuus alitti karujen järvien raja-arvon (12 mikrogrammaa litrassa vettä eli µg/l). Samaan on päädytty mittaamalla levien klorofyllipitoisuuksia. Järven vedet lämpötilakerrostuvat talvisin ja kesäisin. Kevään ja syksyn täyskierrot onnistuvat täysin. Tätä taustaa vasten on ymmärrettävää, ettei järvessä esiinny happiongelmia. Vihnusjärvi soveltuukin virkistyskäyttöön hyvin ja sen vedenlaatu olisi muuten erinomainen, ellei vedessä olisi niin paljon humusta ja ravinteita.


title: Ember Falls

text: Ember Falls on tamperelainen metalliyhtye, joka perustettiin vuonna 2010. Se toimi perustamisvaiheessa nimellä Mekanism, jonka se vaihtoi nykyiseen elokuussa 2015. Nimen vaihdon yhteydessä julkistettiin uusi kokoonpano sekä ensimmäinen single ”Shut Down with Me”, minkä jälkeen yhtye solmi maailmanlaajuisen levytyssopimuksen Spinefarm Recordsin kanssa.